Netanjahu: Oslanjanje na arapske poslanike ugrožava bezbednost Izraela\nIzvor: NoviMagazin.rs, 21.Okt.2019, 13:44\nPremijer Izraela Benjamin Netanjahu upozorio je da bi formiranje izraelske vlade koja se oslanja na savez arapskih partija "Zajednička lista" ugrozilo bezbednost zemlje.\nNetanjahu je na društvenim mrežama napisao da njegov glavni rival na izborima održanim 17. septembra Beni Ganc, lider koalicije partija centra Plavo belo "odbacuje vladu jedinstva" i dodao da drugi čovek u tom savezu Jair Lapid odbija da potvrdi >> Pročitaj celu vest na sajtu NoviMagazin.rs << da neće formirati manjinsku vladu koja će se u Knesetu oslanjati na arapske poslanike.\n"Formiranje manjinske vlade koja se oslanja na 'Zajedničku listu' je anticionistički potez koji ugrožava našu bezbednost", upozorio je Netanjahu, vođa konzervativnog Likuda, uoči isticanja roka koji mu je predsednik Izraela Ruven Rivlin dao za formiranje nove vlade.\nGanc, bivši načelnik Generalštaba, Lapid, nekadašnji ministar finansija, i vođa nacionalističke stranke Izrael naš dom Avigdor Liberman odgovorili su premijeru sinoć, navodeći da Netanjahu pokušava da dobije političke poene i diskredituje svoje rivale pred još jedne izbore, umesto da teži formiranju vlade nacionalnog jedinstva.\n"Netanjahu, kampanja se okončala 17. septembra. Nisi uspeo da formiraš vladu ponovo, umesto što gubiš vreme na video snimke, vrati mandat predsedniku i pusti nas da obrazujemo liberalnu vladu jedinstva koja će se brinuti o građanima Izraela, vladu koja će delovati diplomatski i odgovorno", napisao je Ganc na Tviteru.\nParlamentarni izbori u septembru su bili drugi ove godine u Izraelu. Održani su jer Netanjahuu nije pošlo za rukom da obrazuje vladajuću koaliciju posle glasanja u aprilu.\nNi posle septembarskih izbora nije bilo jasnog pobednika, a predsednik Rivlin poverio je zadatak Netanjahuu da formira vladu jer ga je podržalo 55 poslanika, jedan više nego Ganca.\nMeđutim, ni Netanjahu ni Ganc nemaju neophodnu podršku najmanje 61 od ukupno 120 poslanika.\nNetanjahu bi do srede uveče trebalo da sastavi koaliciju ili da obavesti predsednika zemlje da u tome nije uspeo.\nPrema izraelskom zakonu, Rivlin može da produži rok Netanjahuu za dve nedelje, ali se ne očekuje da će sada to učiniti jer su mali izgledi da se prevaziđe trenutni zastoj u pregovorima o vladi.\nOčekuje se da će predsednik Izraela umesto toga zatražiti od drugog člana Kneseta, po svoj prilici Ganca, da obrazuje vladu, iako on ima još manje izgleda za uspeh.\nRivlin je zbog toga odmah posle izbora predložio da se osnuje vlada jedinstva u kojoj bi vlast bila jednako podeljena između blokova koje predvode Netanjahu i Ganc, i da obojica budu premijeri po dve godine.\nGanc odbija da bude u vladi s Netanjahuom kome prete optužnice za koruciju.\nLider koalicije Plavo belo i Liberman, čija je stranka ključna za formiranje vlade, pozvali su na vladu jedinstva s Likudom, ali da u njoj ne bude Netanjahuov blok verskih partija.\nGanc je uz to apelovao na Netanjahua da siđe s položaja lidera Likuda zbog mogućih optužnica.


„Srbi i Rusi su zajedno“: Zejtinlik, mesto gde počiva 21.000 ratnika iz pet vojski /video, foto/ - 26.06.2021, Sputnik Srbija\nNa savezničkom groblju Zejtinlik u Solunu sahranjena je 21.000 vojnika koji su dali živote u borbi za slobodu tokom Prvog svetskog rata. Zajedno počivaju srpski... 26.06.2021, Sputnik Srbija\nU Solunu, u ulici Lagada, smešteno je ovo groblje, nazvano po turskoj reči „zetenlik“, koja znači maslinovo ulje. U vreme otomanske imperije, na tom mestu bila je pijaca na kojoj se prodavalo maslinovo ulje, a tokom Prvog svetskog rata tu se nalazila srpska vojna bolnica. Ranjenici koji su podlegli ranama sahranjivani su na tom mestu, pa je vremenom odlučeno da Zejtinlik postane mesto gde će počivati ratnici poginuli na Solunskom frontu.Kada se uđe na vojno groblje, ulična buka volšebno nestaje, i tišina prekriva poslednje počivalište ratnika, koju nisu mogli da imaju boreći se u rovovima. Čak ni šuštanje drveća i pesma ptica ne mogu da odvrate pažnju posetilaca od hiljada grobova koji se prostiru na Zejtinliku.Ovo je najveće vojničko groblje na Istočnom frontu i jedino gde zajedno počivaju vojnici pet savezničkih nacija.Groblje je podeljeno u pet delova: italijanski, francuski, britanski, srpski i ruski. Iako nema oznaka koji deo pripada kojoj vojsci, može se prepoznati po imenima napisanim na krstovima.Unutrašnjost kapele na Zejtinliku Predrag Nedeljković, čuvar srpskog dela Zejtinlika, naslednik čuvenog čika Đorđa, kaže za Sputnjik da se lako može prepoznati ruski i srpski deo.Kapela na srpskom delu groblja okružena je sa 2.000 grobnica srpskih vojnika. U kapeli počivaju ostaci još 6.000 srpskih ratnika. Imena, imena, imena, 6.000 njih ispisanih na belom mermeru, jedno pored drugog.Kapela na srpskom delu groblja Svetlost koja se probija u kapelu, belina mermera, detalji iz kripte, uspomene, teraju vas da pročitate svih 6.000 imena Srba poginulih u borbi za bolje sutra.Kripta ispod kapele u kojoj su pohranjeni ostaci 6.000 srpskih vojnika Pošto je pokazao ekipi Sputnjika kapelu, Predrag je zatekao i porodicu iz Srbije na vojničkom groblju. Nenad, njegova supruga i sin, rekli su Sputnjiku da su došli iz Beograda i na putu ka Halkidikiju, posetili su srpsko vojničko groblje, kako bi odali počast vojnicima palim za otadžbinu. Svake godine na desetine hiljada Srba poseti Zejtinlik.Uz srpske vojnike, sahranjeni su i ruski.„Večno sećanje na ruske vojnike koji su pali na grčkoj zemlji“ napisano je na spomeniku koji se nalazi pored grobova ruskih vojnika na Zejtinliku. Ruski konzul u Solunu Vladimir Majstrenko kaže za Sputnjik da je ovaj deo Zejtinlika redak spomenik koji podseća na odnose Grčke i Rusije i na rusko učešće u Prvom svetskom ratu.Spomenik na delu groblja gde su sahranjeni ruski vojnici „Ruske specijalne snage došle su u Solun po naređenju ruskog cara i borile su se zajedno sa ostalim saveznicima protiv zajedničkog neprijatelja“, kaže on.Na ovome mestu sahranjeno je 396 ruskih vojnika. Kada su nacisti okupirali Solun tokom Drugog svetskog rata, iskopali su ih iz grobova i sahranili svoje vojnike, objašnjava za Sputnjik Vlasis Vlasidis, profesor balkanskih studija na solunskom Univerzitetu Makedonija. Kako kaže, sedamdesetih godina 20. veka, tela ruskih ratnika ponovo su položena u večna počivališta na Zejtinliku, pošto su ostaci nemačkih vojnika premešteni na groblje u Atini.„Ona je bila vođa medicinskih sestara na frontu u današnjem Bitolju. Tokom borbi, poginula je kada je pogodio šrapnel bugarske artiljerije. Srbij su je doneli u Solun i sahranili je na vojničkom groblju“, kaže Vlasis Vlasidis.Grobnica madam Harlej, jedine žene sahranjene na Zejtinliku Srpski oficiri su i natpisom na spomeniku odali počast i zahvalnost britanskoj medicinskoj sestri.„Žrtvi svetskog rata, plemenitoj Engleskinji, velikoj dobrotvorki srpskog naroda, gospođi Harlej.Velika ženo, na tvome grobu, umesto cveća, srpska zahvalnost večno će cvati. Za tvoja dela i tvoje ime pokoljenja će daleka znati“, napisano je na spomeniku, prenosi Sputnjik Grčka.\nzejtinlik, solun, društvo\n12:03 26.06.2021 (Osveženo: 03:13 26.08.2021)\nNa savezničkom groblju Zejtinlik u Solunu sahranjena je 21.000 vojnika koji su dali živote u borbi za slobodu tokom Prvog svetskog rata. Zajedno počivaju srpski, ruski, italijanski, francuski i britanski vojnici, a među njima i jedna žena.\nU Solunu, u ulici Lagada, smešteno je ovo groblje, nazvano po turskoj reči „zetenlik“, koja znači maslinovo ulje. U vreme otomanske imperije, na tom mestu bila je pijaca na kojoj se prodavalo maslinovo ulje, a tokom Prvog svetskog rata tu se nalazila srpska vojna bolnica. Ranjenici koji su podlegli ranama sahranjivani su na tom mestu, pa je vremenom odlučeno da Zejtinlik postane mesto gde će počivati ratnici poginuli na Solunskom frontu.\nKada se uđe na vojno groblje, ulična buka volšebno nestaje, i tišina prekriva poslednje počivalište ratnika, koju nisu mogli da imaju boreći se u rovovima. Čak ni šuštanje drveća i pesma ptica ne mogu da odvrate pažnju posetilaca od hiljada grobova koji se prostiru na Zejtinliku.\nOvo je najveće vojničko groblje na Istočnom frontu i jedino gde zajedno počivaju vojnici pet savezničkih nacija.\nGroblje je podeljeno u pet delova: italijanski, francuski, britanski, srpski i ruski. Iako nema oznaka koji deo pripada kojoj vojsci, može se prepoznati po imenima napisanim na krstovima.\nVojno groblje Zejtinlik\nUnutrašnjost kapele na Zejtinliku\nPredrag Nedeljković, čuvar srpskog dela Zejtinlika, naslednik čuvenog čika Đorđa, kaže za Sputnjik da se lako može prepoznati ruski i srpski deo.\n„Srbi i Rusi su zajedno. Pogledajte pravoslavne krstove na grobnicama“, objašnjava reporteru Sputnjika.\nKapela na srpskom delu groblja okružena je sa 2.000 grobnica srpskih vojnika. U kapeli počivaju ostaci još 6.000 srpskih ratnika. Imena, imena, imena, 6.000 njih ispisanih na belom mermeru, jedno pored drugog.\nKapela na srpskom delu groblja\nSvetlost koja se probija u kapelu, belina mermera, detalji iz kripte, uspomene, teraju vas da pročitate svih 6.000 imena Srba poginulih u borbi za bolje sutra.\nKripta ispod kapele u kojoj su pohranjeni ostaci 6.000 srpskih vojnika\nPošto je pokazao ekipi Sputnjika kapelu, Predrag je zatekao i porodicu iz Srbije na vojničkom groblju. Nenad, njegova supruga i sin, rekli su Sputnjiku da su došli iz Beograda i na putu ka Halkidikiju, posetili su srpsko vojničko groblje, kako bi odali počast vojnicima palim za otadžbinu. Svake godine na desetine hiljada Srba poseti Zejtinlik.\nUz srpske vojnike, sahranjeni su i ruski.\n„Večno sećanje na ruske vojnike koji su pali na grčkoj zemlji“ napisano je na spomeniku koji se nalazi pored grobova ruskih vojnika na Zejtinliku. Ruski konzul u Solunu Vladimir Majstrenko kaže za Sputnjik da je ovaj deo Zejtinlika redak spomenik koji podseća na odnose Grčke i Rusije i na rusko učešće u Prvom svetskom ratu.\nSpomenik na delu groblja gde su sahranjeni ruski vojnici\n„Ruske specijalne snage došle su u Solun po naređenju ruskog cara i borile su se zajedno sa ostalim saveznicima protiv zajedničkog neprijatelja“, kaže on.\nNa ovome mestu sahranjeno je 396 ruskih vojnika. Kada su nacisti okupirali Solun tokom Drugog svetskog rata, iskopali su ih iz grobova i sahranili svoje vojnike, objašnjava za Sputnjik Vlasis Vlasidis, profesor balkanskih studija na solunskom Univerzitetu Makedonija. Kako kaže, sedamdesetih godina 20. veka, tela ruskih ratnika ponovo su položena u večna počivališta na Zejtinliku, pošto su ostaci nemačkih vojnika premešteni na groblje u Atini.\nJedina žena sahranjena na ovom groblju počiva u delu za britanske vojnike, ali je krst na njenom grobu pravoslavni, a natpis na srpskom i engleskom. To je grobnica madam Harli, britanske medicinske sestre.\n„Ona je bila vođa medicinskih sestara na frontu u današnjem Bitolju. Tokom borbi, poginula je kada je pogodio šrapnel bugarske artiljerije. Srbij su je doneli u Solun i sahranili je na vojničkom groblju“, kaže Vlasis Vlasidis.\nGrobnica madam Harlej, jedine žene sahranjene na Zejtinliku\nSrpski oficiri su i natpisom na spomeniku odali počast i zahvalnost britanskoj medicinskoj sestri.\n„Žrtvi svetskog rata, plemenitoj Engleskinji, velikoj dobrotvorki srpskog naroda, gospođi Harlej.\nVelika ženo, na tvome grobu, umesto cveća, srpska zahvalnost večno će cvati. Za tvoja dela i tvoje ime pokoljenja će daleka znati“, napisano je na spomeniku, prenosi Sputnjik Grčka.


Potpisan francusko – srpski sporazum o saradnji u oblasti kulture i stripa - Mingl\nPosebno me raduje što je Grad Pančevo odabran kao mesto susreta francuskih i srpskih strip autora i autorki, i što je poziv Francuskog instituta da budemo deo projekta došao u vreme kada se Pančevo kao grad sve više otvara ka Evropi. Kultura i umetnost su za nas važni, jer na najbolji način van granica promovišu naše kulturno i multietničko nasleđe, ali i savremenu umetnost koju naši umetnici aktivno stvaraju, istakao je Saša Pavlov, gradonačelnik Pančeva.\nVelika je čast biti prepoznat od strane Francuskog instituta u Srbiji kao odgovarajući partner na ovom projektu, sigurno najznačajnijem do sada u oblasti stripa u našoj zemlji. Francuski nosilac sporazuma, Međunarodni centar za strip i ilustraciju u Angulemu je ugledna i internacionalno poznata ustanova, i mi ćemo u narednom periodu učiti od njih, ali i aktivno raditi na promociji srpske strip scene u Francuskoj, uz pomoć našeg selektora Saše Rakezića (alias Aleksandar Zograf) koji odlično poznaje domaću strip scenu – izjavila je Monika Husar Tokin, direktorka Agencije Komunikart, povodom potpisivanja Sporazuma.\nAgencija Komunikart poslednjih godina u Pančevu organizuje Nova Festival u okviru čijeg se programa održava i poseban segment sa akcentom na savremeni autorski strip. Prošlogodišnja izložba Evropsko nasleđe u savremenom stripu i ilustraciji okupila je 50 autora iz celog sveta, a uvrštena je i u nacionalni program zvaničnog obeležavanja Godine evropskog kulturnog nasleđa. Ove godine Ministarstvo kulture i informisanja Republike Srbije odabralo je tu izložbu kao jedan od programa koji će biti predstavljen u Kulturnom centru Srbije u Parizu.


ATRAKTIVNA SAJAMSKA PONUDA ZA SVE OPELOVE MODELE – EMISIJA MOBIL AUTO\nCategoryAktuelnosti Auto Noviteti Auto Tržište Domaće Tržište Mobil Auto TV\nATRAKTIVNA SAJAMSKA PONUDA ZA SVE OPELOVE MODELE\n17/03/2019\tOff\tBy admin@mobilpublic\nOpel Srbija pripremio je atraktivnu sajamsku ponudu u okviru koje će sva vozila biti na specijalnom sniženju od 300 do čak 800 evra u zavisnosti od modela. Akcija koja počinje 22. marta, prvog dana 54. Međunarodnog salona automobila, trajaće do 31.marta, ali i duže, ukoliko uslovi i lager to dozvole.\nNa svom štandu u Hali 4 Beogradskog sajma Opel će premijerno predstaviti i multifunkcionalni Opel Combo i to u modelima Combo Cargo i Combo Life. Najbolji prijatelj porodice, epitet koji je Combo Life poneo čim se pojavio, tokom specijalne sajamske akcije moći će da se nabavi po ceni od 16.990 evra. Ovo je sjajna prilika za kupovinu nosioca titule „Best buy automobil 2019“. I Combo Cargo se već okitio titulom „Međunarodni Van 2019“, a na sajamskoj akciji iznosiće 12.290 evra.\nCorsa, Opelov bestseler koji broji 12 miliona kupaca širom sveta, a koji se godinama nalazi među najprodavanijim automobilima i na srpskom tržištu, do kraja aprila može da se kupi po ceni od 10.490 evra. Svoje mesto na domaćem tržištu veoma brzo su našli Opelovi X šampioni koji će tokom sajamske akcije biti dostupni po cenama: Grandland X (19.990 evra), Crossland X (14.490) i Moka X (16.990).\nOpel Insignia predstavlja pravo remek delo zahvaljujući jedinstvenoj paleti najsavremenijih inovacija i luksuznih elemenata premijum klase koji je čine liderom u svojoj kategoriji. Tokom sajamskih dana, ali I do kraja aprila ova Opelova perjanica moći će da se kupi po ceni od 19.990 evra.\nTokom 54. Međunarodnog salona automobila kupci mogu da se opredele i za specijalne uslove Opel finansiranja koje podrazumeva posebnu ponudu za kupovinu novih Opel vozila uz 0.0% kamate za kredit i rokom otplate do 36 meseci, namenjenu fizičkim licima. U susret željama svojih kupaca, OPEL je proširio ponudu finansiranja – u zavisnosti od perioda otplate, novi automobil može da se kupi na kredit beskamatno ili sa najnižom ratom. Kupac sam odlučuje da li želi da iskoristi uslugu „opel finansiranja“ sa 0% kamate ili će izabrati najnižu ratu. Pod navedenim uslovima mogu se kupiti svi modeli iz Opelove game.\nTagsakcija cargo combolife corsa insignia mobilauto tv opel sajam srbija\nMOBIL AUTO TV – DELTA MOTORS – PREMIJERE ZA MEĐUNARODNI SAJAM AUTOMOBILA U BEOGRADU\nMOBIL AUTO TV – Novi Audi Q3 – Porodični terenac


Kako tvrdi "njegovo leteće visočanstvo", u pitanju je čuveni potez Vinsa Kartera sa Ol-star vikenda održanog 2000. godine, kada je tadašnji as Toronta ostao da "visi na košu":\n"Najneverovatnije zakucavanje koje sam ikada video je, verovatno, ono kada je Vins Karter 'na laktu' visio sa obruča", rekao je Džordan novinarima Asošijejted Presa, Timu Rejnoldsu i Stivu Ridu. "Za mene je to, bez sumnje, prosto neverovatno".\nMeđutim, reč "verovatno" koju je iskoristio kao da krije žal za sličnim letom koji je i sam izveo.\nNaime, u čuvenom nadmetanju u zakucavanjima na Ol-star vikendu 1988, Džordan je toliko poleteo, da je, držeći loptu u jednoj šaci, stigao i da jednom 'cimne' rukom na dole, a potom, dok mu je teme bilo u visini obruča, zakuca maltene istovetno silovito kao Vins Karter. Mogao je i on da "visi" na košu, jer mu je ruka do lakta prošla kroz obruč, ali...\n... za to neverovatno zakucavanje dobio je od sudija samo 47 bodova, od maksimalnih 50.\nIpak, taj nestvarni okršaj sa Dominikom Vilkinsom je - rešio u svoju korist, i to, po mnogima, u najboljem nadmetnaju u zakucavanjima svih vremena:


Indija, druga najmnogoljudnija zemlja na svetu, u potpunosti će zabraniti kriptovalute.\nKako prenose mediji, ova zemlja je sastavila predlog zakona kojim se kriminalizuje trgovina, rudarenje, izdavanje, prenos ili posedovanje kriptovalute.\nOčekuje se da će zakon biti i usvojen čime će Indija postati jedna od zemalja sa najstrožim zakonom o digitalnim valutama.\nPrema predlogu zakona, ljudi koji poseduju ovu digitalnu imovinu imali bi šest meseci da je se „reše“. Još uvek nije poznato koju kaznu bi mogli da dobiju ljudi koji nakon ovog perioda i dalje budu imali u svom posedu neku digitalnu valutu, ali je još 2019. godine preporučena kazna zatvora od 10 godina za prekršaje povezane sa kriptovalutama.\nRazgovori u vezi ovog rigoroznog zakona su u „završnoj fazi“, iako ne postoji strog vremenski okvir za njegovo uvođenje.\nVlada Indije iznela je svoje planove u januaru, kada je objavila dnevni red za predstojeće zasedanje skupštine. Taj dnevni red je uključivao zabranu „svih privatnih kriptovaluta“ u Indiji, uz neke izuzetke radi promocije opšte upotrebe blokčejn tehnologije. Krajnji cilj ovog zakona je da vlada Indije izda svoju zvaničnu digitalnu valutu, a da ostale privatne alternative, poput bitkoina, potpuno zabrani.\nNijedna druga država nije primenila ovu vrstu zabrane kriptovaluta. Kina, koja ima neke od najoštrijih politika, zabranjuje trgovanje kovanicama, ali ne zabranjuje njihovo posedovanje.


On je na konferenciji za novinare nakon sjednice Vlade u Banjaluci saopštio da je Vlada usvojila i statute Fonda za razvoj istočnog dijela RS i Fonda za upravljanje nekretninama i potraživanjima u vlasništvu RS.\n“Nakon današnjeg usvajanja Strategije, naš plan je da na sjednici Nadzornog odbora IRB RS krajem iduće donesemo Prijedlog kreditnih linija koji potom treba da usvoji Vlada RS. Prema našoj procjeni, prvi plasman novih kreditnih linija mogao bi početi polovinom oktobra” – rekao je Jotić.\nPrema njegovim riječima, korisnici kredita iz fondova IRB RS biće pravna i fizička lica sa teritorije RS, a plasman sredstava dobrim je dijelom uslovljen Razvojnim programom RS do 2010. godine koji je definisao da se u ovoj godini plasira osam odsto sredstava od privatizacije Telekoma Srpske, u idućoj godini 36 odsto, u 2009. 35 odsto i u 2010. preostalih 21 odsto.\n“Uputićemo i javni poziv svim bankama i mikrokreditnim organizacijama u RS koje će distribuisati naše kreditne prozivode i to pod uslovom da i one same dodaju dio sredstava koje će plasirati pod istim uslovima kao i IRB. Time ćemo postići multiplikaciju sredstava” – najavio je Jotić.\nIRB RS će podržavati kreditne linije za početnike, za poljoprivredu, za preduzetnike, za mala i srednja preduzeća, za opštine i ta mikrobiznis.\n“Za podršku izvozu imaćemo jedan izuzetno stimulativan kratkoročni kredit do godinu dana za izvoznike, a sve ostale kreditne linije su dugoročne, gdje će stamebni krediti imati rok otplate do 20 godina, a svi ostali do 15” – rekao je Jotić.\nPredsjednik Nadzornog odbora IRB RS Milenko Krajišnik rekao je da će krediti IRB biti stimulativni u odnosu na sadašnje tržišne uslove, sa nešto nižim kamatnim stopama i nešto dužim rokovima otplate i, u ovom momentu, najpovoljniji u RS.\nIzvršni direktor Sektora za makroekonomske analize u IRB RS Ognjen Đukić rekao je da je pri izradi Strategije, koja je danas usvojena, korištena međunarodno priznata metodologija kakvu su koristile i zemlje u okruženju.\n“Novina je da je Strategijom definisan i indikator kojim će se mjeriti rezultati rada banke, a ta mjerljivost omogućiće i transparentnost, čime će i diskrecija biti svedena na najmanju moguću mjeru” – rekao je Đukić.\nOrganizacionu strukturu IRB RS čine Fond za restituiciju, Akcijski fond, Fond stanovanja, Fond za razvoj i zapošljavanje, Fond za razvoj istočnog dijela RS i Fond za upravljanje nekretninama i potraživanjima u vlasništvu RS\nKomentari na članak: Usvojena Strategija Investiciono-razvojne banke RS\n14.09.2007 u 16:32\nEntuzijazam direktora Jasminka Jotića je za svaku pohvalu i podršku.Nadajmo se da će to prepoznati i pridružiti mu se banke i privrednici!


Predsednik Resornog odbora za inovacije i informaciono-komunikacione tehnologije\nRođen u Malom Zvorniku 13. februara 1981. godine gde završavaa osnovnu i srednju školu. Diplomirao na Fakultetu organizacionih nauka, smer Informacioni sistemi na Univerzitetu u Beogradu.\nKarijeru započinje 2006. godine kao programer za razvoj finansijskih aplikacija namenjenih praćenju vlasničke strukture akcionarskih društava kao i trgovini hartijama od vrednosti. Kasnije radi na poslovima implementacije informacionog sistema za praćenje poslovanja kompanija. U poslednjih deset godina profesionalnu karijeru razvija u kompaniji ”Intersolia” koja se bavi uslugama vezanim za bezbedno korišćenje i rukovanje hemikalijama. U ovoj kompaniji za 10 godina prolazi put od pozicije ”IT specialist” preko ”SLS team leader” i ”SLS Team Manager” do trenutne pozicije ”Product Owner”. Kroz svoj karijerni put se prevashodno bavio Microsoft tehnologijama i pojedinim open source rešenjima. Trenutno mu je akcenat na metodologijama razvoja proizvoda, njihovom održavanju i unapređivanju kao i formiranju i razvoju timova koji razvijaju, održavaju i unapređuju softverske proizvode i usluge. Iz ovih oblasti poseduje nekoliko sertifikata.\nPorede angažovanja u drugim kompanijama, više od 10 godina je vlasnik i direktor sopstvene firme kroz koju svoja znanja i veštine nudi i drugim kompanijama na tržištu. Tokom ovog perioda učestvovao u razvoju nekoliko uspešnih proizvoda.\nOženjen, otac troje dece, a tokom 2020. godine će postati roditelji i po četvrti put.


Pre svega: Profesionalni upravnici zgrada: Posao za 20.000 ljudi, plata 55.000 dinara\nProfesionalni upravnici zgrada: Posao za 20.000 ljudi, plata 55.000 dinara\nMinistarstvo građevinarstva, saobraćaja i infrastrukture je donelo pravilnik na osnovu kojeg će do polovine maja početi obuka profesionalnih upravnika zgrada.\nUsluge profesionalnih upravnika će biti dostupne 24 sata i to sedam dana u nedelji, tako da će stanari uvek moći da prijave bilo koji kvar u zgradi ili problem, na primer buku ili remećenje kućnog reda.\nPrve licence će dobiti već u junu, najavila je pomoćnica ministarke građevinarstva Jovanka Atanacković.\n"Ovom delatnošću mogu da se bave svi koji imaju najmanje srednju školu u trajanju od četiri godine, koji polože ispit i nisu osuđivani za neko krivično delo koje ih čini nedostojnim za vršenje te funkcije", rekla je Atanackovievać Tanjugu.\nOna je naglasila da će tako veliki broj građana moći da se zaposli, kao i da se na osnovu iskustava zemalja u okruženju očekuje otvaranje između 15.000 i 20.000 novih radnih mesta.\nKako je rekla, profesionalni upravnici će u Srbiji moći da zarade i mnogo više od prosečne plate, ako se održava veći broj zgrada i stanova, što se i očekuje u narednom periodu.\nAtanckovićeva dodaje da dosadašnja iskustva, sa firmama koje su se profesionalno bavile tim poslom u Srbiji, pokazuju da za održavanje dvadesetak zgrada može da se zaradi mesečna plata od oko 55.000 dinara.\nAtanackovićeva kaže da će obuku u trajanju od tri nedelje sprovoditi Privredna komora Srbije i da će ona verovatno koštati, iako to još nije definisano, oko 30.000 dinara.\nOna je rekla da će profesionalni upravnici sa licencom moći da budu zaposleni kod nekoga, sami da osnuju firmu ili da se uz minimalna ulaganja registruju kao preduzetnici i sami za sebe obavljaju taj posao.\nPrema njenim rečima, u Srbiji se trenutno cena za profesionalnog upravnika po stanu kreće između 200 i 350 dinara.\n"Ali, to će tržište da odredi, tako da će cene verovatno biti i malo niže, a usluga kvalitetnija", naglasila je ona.\nSagovornica Tanjuga kaže da je to ministarstvo ubrzalo donošenje pravilnika kako bi se što pre počelo sa punom primenom Zakona o stanovanju i održavanju zgrada.\n"Ministarstvo je donelo pravilnik koji će pružiti uslove da već početkom maja ili polovinom maja krenu i obuke profesionalnih upravnika koje će orgnizovati Privredna komora Srbje, kako bi mogli nakon tih obuka, koje će trajati oko tri nedelje, da očekujemo već u junu i prve profesionalne upravnike sa položenim ispitom i dobijenom licencom", navela je Atanackovićeva.\nOni će kroz obuku morati da steknu određena pravna znanja po pitanju zgrade, da se upoznaju sa Zakonom o stanovanju, nauče neke karakteristike zgrada, administrativne i finansijske aspekte upravljanja zgradom, ali i da nauče veštinu komunikacije.\n"Cilj ministarstva i vlade je da u zgradama bude sloge i razumevanja kako bi postigli ciljeve, a to je da nam sve zgrade budu bezbedne i da naš život bude lepši u tim zgradama", istakla je pomoćnica ministarke Zorane Mihajlović.\nOna je podsetila da su neke zemlje u okruženju uvele profesinalno upravljanje kao obavezno, dok je kod nas to na dobrovoljnom principu, što znači da stanari mogu sami da izaberu upravnika ili da angažuju profesionalnog sa licencom.\nKako kaže, u zgradama koje ni na koji način ne reaguju na zakonske obaveze, lokalna samouprava će po prijavi inspektora ili bilo kog vlasnika stana u toj zgradi svojim rešenjem da imenuje prinudnog profesionalnog upravnika.\n"Taj prinudni deo stanari mogu da obustave kada se organizuju u skladu sa zakonom, što znači nađu upravnika između sebe ili angažuju nekog drugog profesionalnog upravnika", navela je ona.\nAtanackovićeva ističe da, prema zakonu, registar profesionalnih upravnika i registar stambenih zajednica treba da budu uspostavljeni do 1.1. 2018. godine odnosno 12 meseci nakon stupanja na snagu Zakona o stanovanju.\n"Mi, evo, šest meseci pre tih rokova uspostavljamo registar profesionalnih upravnika, a radimo i na uspostavljanju registra stambenih zajednica koji se, takođe, očekuje polovinom ove godine odnosno u junu", navela je Atanackovićeva.\nOna je dodala da će građani moći da prijave lokalnim samoupravama da su organizovani i dobiju matični broj i sve što je potrebno za normalno funkcionisanje zgrade.\nOneofmany 06. мај 2017. 23:23\nJos jedna u nizu budalastina


Novković: Bez novca moguć zastoj u procesuiranju ratnih zločina - Klix.ba\nNovković: Bez novca moguć zastoj u procesuiranju ratnih zločina\n11.1.2013. u 13:24\nNedostatak finansijskih sredstava može dovesti do zastoja u procesuiranju ratnih zločina u BiH, što bi uticalo da rokovi iz Strategije za rad na predmetima ratnih zločina ne budu ispoštovani, smatra Milorad Novković, predsjednik Visokog sudskog i tužilačkog vijeća BiH (VSTV).\nNovković je u intervjuu za BIRN-Justice Report kazao da je VSTV vladama entiteta i kantona dostavilo podatke o finansijskim sredstvima koja su potrebna za procesuiranje ratnih zločina u narednom periodu, ali još uvijek nije dobilo odgovor da li će sredstva biti osigurana.\nOn naglašava i kako je upitno da li će biti ispoštovani rokovi za procesuiranje predmeta ratnih zločina u BiH kako je predviđeno Strategijom.\n"Strategija je doprinijela ubrzanju rješavanja predmeta ratnih zločina. Međutim, nisu postignuti svi efekti kako je to predviđeno u Strategiji za procesuiranje predmeta ratnih zločina. Zbog toga se nalazimo u situaciji da je veliko pitanje da li će moći biti ispoštovani rokovi koji su predviđeni i propisani u Strategiji", kazao je Novković.\nNovi Nacrt zakona o sudovima u BiH, koji je tokom 2012. godine predložilo Ministarstvo pravde BiH, dodaje, neće umanjiti nadležnost Državnog suda, niti će dovesti do zastoja u provođenju Strategije za procesuiranje predmeta ratnih zločina.\nObećanja vlada Vijeće ministara BiH je u decembru 2008. godine usvojilo Strategiju za procesuiranje predmeta ratnih zločina.\nStrategijom je predviđeno da složeni predmeti ratnih zločina budu procesuirani na državnom nivou u roku od sedam godina, dok ostali predmeti trebaju biti okončani za 15 godina u tužilaštvima entiteta i Brčko Distrikta.\nTokom 2012. godine izvršena je i raspodjela predmeta ratnih zločina prema kojoj su složeni predmeti ostavljeni na procesuiranje Državnom tužilaštvu, dok su ostali predmeti prebačeni tužilaštvima u Republici Srpskoj (RS), Federaciji BiH (FBiH) i Brčko Distriktu.\nNovković ističe da su Sud i Tužilaštvo BiH u 2012. ustupili entitetskom pravosuđu više predmeta nego što je to učinjeno u prethodnih pet godina.\nVSTV je sredinom 2012. godine za sva tužilaštva u BiH sačinilo elaborat u kojem je naznačeno šta je potrebno uspostaviti u svakom tužilaštvu kako bi se predmeti što efikasnije procesuirali.\n"Stavljen je prijedlog za proširenje sistematizacije u okružnim i kantonalnim tužilaštvima, zatim prijedlog za uspostavljanje kompletne infrastrukture koja bi mogla da prati procesuiranje predmeta ratnih zločina u većem obimu", naglašava Novković.\nKazao je i da su vladama entiteta i kantona dostavljeni tačni podaci o potrebama pravosudnih institucija i podaci o finansijskim sredstvima potrebnim za procesuiranje ratnih zločina.\n"Zvanično, ni od jedne vlade entiteta i kantona, izuzev Kantona 10, nismo dobili potvrdu da će biti osigurana finansijska sredstva. U razgovorima smo dobili obećanja, ali do danas nismo dobili dokument koji to garantira", pojašnjava Novković.\nIako su budžeti za 2013. godinu već usvojeni u pojedinim kantonima i entitetima, Novković kaže kako nema informaciju šta je sa sredstvima za procesuiranje ratnih zločina.\n"Ukoliko se sredstva ne osiguraju, onda će doći do zastoja procesuiranja predmeta ratnih zločina, što će direktno uticati da se ne ispoštuju rokovi koji su propisani u Strategiji za procesuiranje predmeta ratnih zločina", zaključuje Novković.\nNovi sud za veću efikasnost ipak, navodi kako vjeruje da će sredstva za procesuiranje ratnih zločina biti obezbijeđena, te da ne očekuje da će doći do zastoja u radu na ovim predmetima ni u 2013. godini.\n"Ne bi smjelo da dođe do stagnacije u 2013. Vode se razgovori između OSCE-a, VSTV-a i tužilaštava kako bi i za tu godinu bila osigurana određena sredstva za infrastrukturu tužilaštava", kazao je.\nPredsjednik Novković podsjeća i kako se u 2014. godini očekuje dobivanje sredstava iz IPA programa (Instrumenti pretpristupne pomoći Evropske unije) koja će biti "velika pomoć za procesuiranje predmeta ratnih zločina na entitetskom i državnom nivou".\nGovoreći o Nacrtu zakona o sudovima u BiH koji je krajem augusta 2012. godine predložilo Ministarstvo pravde BiH, Novković kaže kako smatra da se ovim Nacrtom ne umanjuje nadležnost Suda BiH.\nNacrt zakona o sudovima ne predviđa nadležnost Suda BiH za krivična djela utvrđena entitetskim i zakonima Brčko Distrikta kada ta djela ugrožavaju suverenitet, teritorijalni integritet, političku nezavisnost, nacionalnu sigurnost i međunarodni subjektivitet države, kao i kada mogu izazvati ozbiljnu ekonomsku štetu.\nTakođer, nije predviđena nadležnost Suda BiH za davanje uputstva za primjenu krivičnog prava u vezi s djelima genocida, zločina protiv čovječnosti, ratnih zločina i kršenja zakona i običaja ratovanja, niti da rješava sukobe nadležnosti između sudova entiteta.\nOvim Nacrtom zakona predviđeno je i formiranje Apelacionog suda BiH, koji bi odlučivao po žalbama na prvostepene presude Državnog suda, ali bi bio odvojen od njega.\nŽalbe na prvostepene presude sada rješava Apelaciono odjeljenje koje je u sastavu Suda BiH.\n"Svakako se ne umanjuje nadležnost Suda BiH, već će kompletnu apelaciju i odlučivanje o žalbama preuzeti Apelacioni sud BiH", ističe Novković i dodaje da smatra kako s usvajanjem ovog Nacrta neće doći do zastoja u provođenju Strategije.\n"Kako može da bude zastoj kada se osniva još jedan sud. Mislim čak da bi bila postignuta veća efikasnost", istaknuo je Novković u intervjuu za BIRN-Justice Report.


Alpsko skijanje - Fis kup Majneks 2018 » Skijanje.rs\nVesti Alpsko skijanje - Fis kup Majneks 2018\nAlpsko skijanje - Fis kup Majneks 2018\nRavna planina | 19.01.2018. | Srna\nPobednik slaloma koji je danas održan u okviru Drugog "Fis kupa Majneks 2018" na stazama Ski-centra "Ravna planina" u ženskoj konkurenciji je Elvedina Muzaferija, dok je prvo mesto u muškoj konkurenciji osvojio Emir Lokmić, oboje iz BiH.\nLokmić je rekao novinarima da je veoma zadovoljan rezultatima, posebno prvom vožnjom, da je staza bila odlična, a uslovi bolji nego juče.\nOn je naveo da se sutra i prekosutra takmiči na Jahorini, nakon čega slede pripreme za Zimske olimpijske igre u Koreji.\n- Predstaviću BiH na Zimskim olimpijskim igrama i jedini sam muškarac u disciplini alpsko skijanje koji će predstavljati BiH - istakao je Lokmić.\nDrugo i treće mesto u ženskom slalomu osvojile su Petra Veljković iz Srbije i Šejla Merdanović iz BiH, dok je četvrta bila reprezentativka BiH Nina Petrović.\nU muškoj konkurenciji drugo mesto pripalo je skijašu iz BiH Marku Šljiviću, dok je treći bio Georgi Nushev iz Bugarske.\nPredsednik Smučarskog kluba "Pale" Igor Šljuka naglasio je da je Drugi "Fis kup Majneks 2018" zatvoren i da se nada da će postati tradicionalan.\n- Imali smo dve trke u slalomu u muškoj i ženskoj konkurenciji i sve je uspešno završeno. Uslovi na stazi bili su idealni, ostvareni su odlični rezultati i napravljeni bodovi koji nekima otvaraju put ka Olimpijskim igrama u Koreji - kaže Šljuka.\nTrener Skijaškog kluba "Zlatibor" Goran Jevremović pohvalio je rad i entuzijazam Ski-centra "Ravna planina".\n- Nakon prve vožnje takmičari su prošli sa pravim `svetskim vremenima` i trka je bila atraktivna - rekao je Jevremović.\nNagrade pobednicima uručili su načelnik Odeljenja za opštu upravu grada Istočno Sarajevo Mladen Koprivica i potpredsednik Skupštine opštine Pale Predrag Lasica.\nOrganizatori takmičenja su Ski-centar "Ravna planina" i Smučarski klub "Pale", a ovogodišnji "Majneks kup" okupio je 50 takmičara iz 13 zemalja.


Beta 22. aprila 2019. 13:00\nDirektor Vladine kancelarije za Kosovu i Metohiju Marko Djurić izjavio je danas da je Rada Trajković na najdirektniji način državu Srbiju optužila za „državni terorizam“ i ubistvo predsednika Inicijative SDP Olivera Ivanovića i da je neophodno utvrditi da li ona govori istinu, odnosno kakvim dokazima raspolaže za tako opasne i besramne tvrdnje.\n„U svim civilizovanim društvima mora postojati odgovornost za javno izgovorenu reč, i sloboda govora ne podrazumeva pravo da bez ikakvih konsekvenci neosnovano i bez dokaza blatite i klevećete koga želite“, naveo je Djurić povodom gostovanja Trajković na N1 tokom kojeg je, izmedju ostalog, rekla da opstrukcija istrage ubistva Olivera Ivanovića dolazi direktno od predsednika Srbije Aleksandra Vučića.\n„Lično ne mislim da je ovaj napad na državu i demokratski izabrane predstavnike samo čin političke neodgovornosti ili patološke mržnje Rade Trajković prema sopstvenoj državi, iako je verovatno i to“, naveo je Djurić.\nOn je kazao i da „sve“ ukazuje na to da je Trajković „samo jedan od učesnika organizovane kampanje rušenja ugleda države i njenih institucija“, kao i da je „u cilju očuvanja društvene stabilnosti, potrebno utvrditi ko sa kojim motivom učestvuje u toj kampanji i ko je njen naručilac i inspirator“.\nDurić je rekao da očekuje od nadležnih državnih organa da istraže navode Rade Trajković i prirodu njenih odnosa sa privremenim institucijama samouprave u Prištini i sa pojedinim stranim diplomatama sa kojima, kako je i sama potvrdila, „održava redovne kontakte“.


VLAST IZA PAŠALIĆA, OPOZICIJA ZA DRUGOG KANDIDATA\nSkupština Srbije trebalo bi danas da izabere novog zaštitnika građana, a poslanici će se izjasniti o predlogu vladajuće koalicije da to bude predsednik Prekršajnog apelacionog suda Zoran Pašalić. Juče su tokom celog dana parlamentarci iz vlasti i opozicije raspravljali o tme da li je predložen najbolji kandidat. Iz vladajuće koalicije poručili su da se novi ombudsman neće, suprotno zakonu, baviti politikom kao njegov prethodnik, kao i da nije član SNS-a, dok je opozicija tvrdila da Pašalić ne ispunjava tražene kriterijume i da su oni imali bolje predloge. Po objašnjenju predsednika Odbora za ustavna pitanja i zakonodavstvo Đorđa Komlenskog (PS), to radno telo je predložilo Pašalića, a isključilo kao opciju vršioca dužnosti ombudsmana Miloša Jankovića, želeći da „prekine kontinuitet apsolutne zloupotrebe funkcije zaštitnika građana u političke svrhe“. Navodi da se vršilac dužnosti zaštitnika nikada nije ogradio od „nedvosmisleno jasnog političkog delovanja Saše Jankovića dok je bio zaštitnik“, te je time sebe isključio kao ozbiljnu temu za razmišljanje. Podseća na to da je Pašalićeva karijera kao gradskog sudije za prekršaje počela 2003, kada ga je izabrala tadašnja Republička vlada, kao i da je njegovo napredovanje pokriveno rezultatima. – U proseku više od 90 odsto odluka koje je donosio je bilo potvrđeno, šta treba više da govori o sposobnosti jednog pravnika? – odgovorio je Komlenski na primedbe opozicije da je kandidat za ombusmana studirao 13 godina. – Potvrdu da je posao radio korektno, da se ničim nije ogrešio jeste da je izabran na pravosudne funkcije 2010, a potom i 2013. To su osnovni razlozi kojima se Odbor rukovodio kada je zaključivao da sve jasno ukazuje na njegovu stabilnost, da nije politički obojen i da možemo očekivati da funkciju zaštitnika građana neće pretvoriti u politički bastion i zlupotrebljavati je za potrebe bilo koje partije, pa čak i za sopstvene. Zamenik šefa poslaničke grupe SNS-a Vladimir Orlić naveo je da ohrabruje činjenica da je kandidat za zaštitnika građana Zoran Pašalić, za razliku od drugih kandidata, ukazao na član zakona koji govori o tome da ombudsman ne treba da se bavi politikom i da daje političke izjave. – Svi kandidati za zaštitnika osim Pašalića su najavili kontinuitet sa Sašom Jankovićem – naglasio je Orlić, primetivši da „postoji očigledna namera da se pošto-poto obezbedi nekakav kontinuitet u pogrešnom i štetnom, razarajućem odnosu prema instituciji zaštitnika koju je imao Janković“. Na komentare opozicije da je Pašalić studirao 13 godina, Orlić je odgovorio da ga nisu kandidovali za studenta generacije već za zaštitnika građana. Šef poslaničke grupe SPS-a Đorđe Milićević kazao je da kandidat vladajuće koalicije za zaštitnika građana poseduje profesionalne i stručne kvalitete, i dodao da je ubeđen u to da će Zoran Pašalić odgovorno i ozbiljno obavljati taj posao. Poslanik SDPS-a Meho Omerović, koji je i predsednik skupštinskog Odbora za ljudska i manjinska prava, očekuje da će novi ombudsman biti partner parlamentu u njihovom zajedničkom poslu. Predsednik Narodne seljačke stranke Marijan Rističević rekao je novinarima da će podržati izbor Pašalića za zaštitnika građana, i naveo da je svaki kandidat bolji od prethodnog ombudsmana Saše Jankovića. – Jedini koga je Janković štitio je on sam – rekao je Rističević, podsećajući na to da je bivši zaštitnik bio „ozbiljan neradnik, šetao je kuče i bavio se nekim špijunskim pričama više nego građanima“. Poslanica Nove stranke Marinika Tepić tražila je da se povuče predlog da Pašalić bude novi ombudsman, kao i da je potrebno predložiti nekog ko će biti „po meri građana, a ne Srpske napredne stranke i njegovih koalicionih partnera“. Istakla je da Pašalićeva biografija, na osam strana, pokazuje brojne manjkavosti, a dodala je i da se „plaši šta još u toj biografiji ne piše“. Poslanica DS-a Maja Videnović rekla je da je smisao institucije da štiti prava građana, da ih brani od loše vlasti, a u najavi imamo da će to biti zaštitnik koji će braniti vlast od građana. Ocenila je da je nezapamćena brutalna kampanja protiv bivšeg ombudsmana Saše Jankovića pokazatelj kako će proći svako ko, radeći svoj posao, „stane na put jednoj stranci i jednom čoveku“. Optužila je vlast da „misli da je svaki zakonski pokušaj njene kontrole – državni udar, a onaj ko to čini – državni neprijatelj“. Predsednik Pokreta „Dosta je bilo“ Saša Radulović kazao je da neće podržati predlog da Zoran Pašalić bude novi zaštitnik građana zbog toga što nije predstavio svoj plan. – Mi ne znamo šta će on raditi – rekao je Radulović novinarima u Skupštini, primetivši da je problem i to što je Pašalić, po njegovim saznanjima, studirao 13 godina i što ima prosek 6,73. Predsednik Nove stranke Zoran Živković rekao je d,a ako ni zbog čega drugog, onda zbog dužine studiranja Pašalić ne bi trebalo da bude zaštitnik građana. On je ocenio da bi dužina studiranja trebalo da bude „eliminacioni faktor“. Đorđe Vukadinović iz poslaničke grupe Pokret za spas Srbije – Nova Srbija rekao je da je za obavljanje fukcije zaštitnika građana potrebno ne samo da kandidat ima završen fakultet već i da bude istaknut u struci, a da se ta istaknutost manifestuje i po tome kako ste, gde ste i koliko studirali. – Hoću da kažem da nije uvek prosek važan pokazatelj, ali je problem što je ovde problematična i prosečna ocena i dužina studiranja – rekao je Vukadinović. Lider „Dveri“ Boško Obradović kritikovao je predlog da Pašalić bude kandidat za ombudsmana, navodeći da njega zapravo postavlja SNS, ne da bi radio svoj posao, nego da bi bio zaštitnik interesa te stranke, a ne građana. Posle obraćanja u parlamentu šefa naprednjaka Aleksandra Martinovića, u kojem je, između ostalog, osudio naslovnu stranicu NIN-a, usledilo je nekoliko reklamiranja Poslovnika, i kraća pauza posle, koje je predsednica parlamenta Maja Gojković izrekla opomenu Obradoviću zbog poređenja parlamenta s Aušvicom. Radikal Zoran Krasić primetio je da smo dobili kandidata „koji je jednom sedmicom pokvario prosek“ i koji je, „kako piše u biografiji, solidno plivao u reformi pravosuđa“. Predsednik NPS-a Miroslav Aleksić zamerio je što kandidat za zaštitnika nije prisustvovao jučerašnjoj sednici da bi čuo šta poslanici imaju da kažu. Poslanik PDD-a Fatmir Hasani podržao je Pašalićv izbor, i naveo da očekuje dobru saradnju s novim ombudsmanom, zaštitu građana i prava manjina, kao i pomoć u rešavanju problema u vezi s diplomama stečenim na KiM.\n„Nezavisni“ preuzeli ulogu opozicije\nŠef poslaničke grupe SNS-a Aleksandar Martinović konstatovao je da su ulogu opozicije, umesto političkih stranaka, preuzeli na sebe Saša Janković, njegov naslednik Miloš Janković, poverenik Rodoljub Šabić, razni stručni i nezavisni eksperti. Naveo je da takozvani nezavisni organi vode „politički rat“ protiv vlasti, umesto opozicije, za koju je rekao da je slaba i nejaka.\n– Koga smo mi to smenili od 2012? Da li je smenjen Šabić, a svaki dan vodi kampanju protiv Aleksandra Vučića pod firmom nezavisnog organa? – upitao je Martinović.\nPodsetio je na to da je Šabić svojevremeno bio potpredsednik parlamenta, ministar iz jedne partija DOS-a, a sad odjednom kaže da nema veze s dnevnom politikom dok samo napada Aleksandra Vučića, Bratislava Gašića, Maju Gojković i Marijana Rističevića.\nDres, uprava i navijači\nPoslanica NS-a Marinika Tepić kritikovala je to što je Pašalić sedeo u skupštini sportskih klubova s navijačima koji se terete za mnoge ozbiljne prekršaje. Kaže i da ga možda kandiduje to što je „promenio dres“ pa je kada je shvatio da ne može ništa da uradi u „Zvezdi“, prešao u upravu „Partizana“.\nReplicirao joj je Đorđe Komlenski, navodeći da je interesantno slušati kako neko ko je kao pokrajinski sekretar za sport „nezakonito delio novac ’Slogi’ iz Temerina i ’Dinamu 1945’ iz Pančeva“, komentariše postupanje drugih u okviru sportskih klubova.\n– Valjda sebe prepoznaje pa misli da to što je ona radila, rade i drugi kao članovi uprave nekog kluba. Naravno da to nije tačno – tvrdi on.


U Srbiji se obavi 500 abortusa dnevno\nViše od 500 žena dnevno u Srbiji prekida neželjenu trudnoću, a svake godine za namerni prekid trudnoće odluči se između 150.000 i 200.000 žena, piše Politika.\nViše od 500 žena dnevno u Srbiji prekida neželjenu trudnoću, a svake godine za namerni prekid trudnoće odluči se između 150.000 i 200.000 žena, piše današnja Politika.\nPrema podacima doktora Katarine Sedlecki iz Instituta za zdravstvenu zaštitu majke i deteta Srbije "Dr Vukan Čupić", godišnje više od 10.000 tinejdžerki u Srbiji ostane u drugom stanju, a jedna od dvadeset devojaka abortira pre navršene 18. godine.\nList dodaje da samo Ruskinje češće od Srpkinja abortusom rešavaju problem neželjene trudnoće, a da u toku godine jedna žena više od tri ili četiri puta prođe kiretažu, ne razmišljajući o posedicama po svoje zdravlje, ali ni o etičkom aspektu.\nCena abortusa u privatnim ginekološkim ordinacijama je oko 200 evra, mada ima i onih ordinacija u kojima se cela procedura završava i za duplo manje para, a neželjeni prekid trudnoće plaća se i u državnim zdravstvenim institucijama.\nList navodi da Srbija ima prilično liberalan Zakon o uslovima za izvršenje namernog prekida trudnoća, kojim se prekid dozvoljava jedino uz zahtev i ograničenje da trudnoća ne sme da bude starija od 10 nedjelja.\nTrudnoća se može prekinuti i nakon desete nedjelje, ali samo uz saglasnost Etičkog komiteta zdravstvene ustanove, a zbog nekih socijalno-kriminoloških razloga, kao što je u slučaju silovanja, te postojanja anomalija kod ploda ili zbog psihičkog stanja žene.


Danska, Norveška i Island suspendovali upotrebu vakcine Astra Zeneka – RTV SUNCE Arandjelovac\nHome » Svet » Danska, Norveška i Island suspendovali upotrebu vakcine Astra Zeneka\nDanska, Norveška i Island suspendovali upotrebu vakcine Astra Zeneka\nin Svet 11/03/2021\nZdravstvene vlasti u Danskoj, Norveškoj i Islandu u četvrtak su suspendovale upotrebu vakcine protiv Kovida 19 kompanije „Astra Zeneka“ nakon izveštaja o pojavi krvnih ugrušaka kod pojedinih vakcinisanih građana.\nPovod za odluku danskih vlasti su i izveštaji o „mogućim ozbiljnim nus-pojavama“ u drugim evropskim zemljama.\n„Trenutno nije moguće utvrditi da li postoji veza. Delujemo iz predostrožnosti, jer je to potrebno temeljno istražiti“, tvitovao je danski ministar zdravlja Magnus Heunike.\n„Reč je o odluci koja je donesena iz predostrožnosti“, rekao je na konferenciji za novinare Geir Bukholm, direktor za sprečavanje infekcija i kontrolu u norveškom Institutu za javno zdravlje (FHI).\n„Čekamo informacije da bi utvrdili da li postoji veza između vakcinacije i slučajeva nastanka krvnog ugruška„, rekao je Bukholm.\n„Problem sa stihijskim izveštajima o mogućim štetnim reakcijama na vakcinu je to što je izuzetno teško utvrditi da li je ona uzrok ili je u pitanju slučajnost“, ocenjuje za agenciju Rojters profesor farmakoepidemiologije u Londonu Stiven Evans.\n„Dostupni dokazi ne potvrđuju da je vakcina uzrok“, rekao je Brajan.\nAstra Zeneka je ove nedelje saopštila da nije bilo „potvrđenih ozbiljnih reakcija povezanih sa vakcinom“, da je u kontaktu sa austrijskim vlastima i da u potpunosti podržava istragu.\n„Ništa ne sugeriše da vakcina izaziva tu vrstu krvnih ugrušaka„, saopštila je Veronika Arturson, direktorka Agencije za medicinske proizvode.\nŠpanija je u četvrtak saopštila da nije zabeležila slučajeve nastanka krvnih ugrušaka povezanih sa vakcinom kompanije Astra Zeneka i da će nastaviti da ih koristi.\nU međuvremenu, Evropska agencija za lekove u četvrtak je odobrila upotrebu vakcine kompanije „Džonson i Džonson“, koja se daje u jednoj dozi.\nPrethodna: Danas poslednji dan za uplatu druge rate odloženog poreza i doprinosa\nSledeća: Federer eliminisan u Dohi


Topić: Studentima koji su greškom uplatili cijeli iznos za menzu i smeštaj biće vraćen novac | Banjaluka.net\nTopić: Studentima koji su greškom uplatili cijeli iznos za menzu i smeštaj biće vraćen novac\nStudentima bez jednog roditelja i djeci ratnih vojnih invalida koji su stanari Studentskog centra “Nikola Tesla” u Banjaluci i koji su zbog tehničke greške uplatili cijeli iznos za menzu i za smeštaj novac će biti vraćen, potvrdio je za “Nezavisne” Dragoslav Topić, direktor doma.\nStanarka doma Marija Andrić iz Višegrada, studentkinja četvrte godine, ističe da je studentima stiglo obavještenje da subvencije neće biti ukinute, ali da se nada da će u narednim danima studentima bez jednog roditelja i djeci ratnih vojnih invalida novac biti vraćen.\nPodsjetimo, studenti su prethodnih dana, smatrajući da su oštećeni odlukom SC “Nikola Tesla”, pokrenuli peticiju u domu, o kojoj su obavijestili i Ministarstvo za naučnotehnološki razvoj, visoko obrazovanje i informaciono društvo RS. Iz ovog ministarstva kratko su za “Nezavisne” rekli da, budući da je rukovodstvo doma ispravilo odluku o načinu plaćanja za navedene kategorije studenata, oni nemaju potrebe da se uključuju u to.\nOznake: Dragoslav Topić, Studentskog centra "Nikola Tesla"


Izgradnja brze pruge Beograd-Budimpešta najvažniji projekat Srbije i Kine – "Infrastruktura železnice Srbije" ad\nIzgradnja brze pruge Beograd-Budimpešta najvažniji projekat Srbije i Kine\nObjavljeno 2. novembra 2018. 13:47 2. novembra 2018. 13:47\nPotpredsednica Vlade Srbije prof. dr Zorana Mihajlović razgovarala je 2. novembra sa ambasadorom Kine u Srbiji Li Mančangom i zamenikom glavnog inženjera kineskih železnica i predsednikom kompanije “Čajna rejlvej internešenel” (CRIC) Jeng Džungminom o realizaciji projekta modernizacije pruge Beograd – Budimpešta.\nPotpredsednica Mihajlović istakla je da je reč o najvažnijem projektu na kome rade Srbija i Kina, koji je bio tema nedavnih razgovora dvojice predsednika, Si Đinpinga i Aleksandra Vučića.\n“Čelično prijateljstvo i odlični bilateralni odnosi Srbije i Kine predstavljaju najčvršći temelj za našu saradnju na ovom projektu. Za srpsku železnicu nema važnijeg infrastrukturnog projekta i zajedno ćemo prevazići sve moguće prepreke i učiniti sve da se radovi dodatno ubrzaju. Posvećenost i predan rad očekujem kako od srpskih železnica, tako i od konzorcijuma kineskih kompanija koje rade na ovom projektu”, rekla je Mihajlovićeva.\nOna je podsetila da je ova pruga koja je projektovana za brzine do 200 km na sat deo globalne kineske inicijative “Jedan pojas, jedan put” i istakla da je Ministarstvo na raspolaganju izvođačima 24 sata dnevno za svaku vrstu saradnje i pomoći.\nAmbasador Li Mančang zahvalio je potpredsednici Vlade Zorani Mihajlović na ličnom angažmanu na ovom projektu koji uživa punu pažnju predsednika i premijera vlada Srbije i Kine i naglasio da je u pitanju projekat predvodnik Srbije i Kine.\nJeng Džungmin saglasio se sa potpredsednicom Mihajlović, rekavši da je za Kinu ovaj projekat veoma važan i izvestio je o preduzetim koracima kako bi se radovi na deonici Beograd – Stara Pazova, dugoj 34,5 km i vrednoj 350,1 milion dolara, dodatno ubrzali.\n“Uveravam Vas da ćemo sa lokalnim podizvođačima ispuniti dinamički plan i ispoštovati sve obaveze iz komercijalnog ugovora, između ostalog o učešću nekineskih podizvođača i proizvoda od najmanje 46 odsto, kako bi radovi bili završeni u roku”, rekao je Jeng.\nSastanku je prisustvovao i generalni direktor „Infrastrukture železice Srbije“ Miroljub Jevtić.\nMeđunarodna saradnja (91)


BalkanMagazin :: NIS na prestižnoj konferenciji o ljudskim resursima\nsubota, 24. februar 2018 14:14\nU kolektivni ugovor NIS-a ugrađeni tradicija koju nose kolektivni ugovori i najmodernija HR praksa.\nKolektivni ugovori u NIS-u spoj su tradicije koju nose kolektivni ugovori i najmodernije HR prakse. Odnosno, grejding sistem, performance menadžment, evaluacija kompetencija i motivacioni sistemi su ugrađeni u Kolektivni ugovor NIS-a koji se po tome razlikuje od tipičnog Kolekitvnog ugovora drugih kompanija, istakla je Nataša Stamenković, HR direktor NIS-a na HRM Kongres Srbija 2018 koji je održan u Beogradu.\nNataša Stamenković je govorila u okviru panela Sindikat, koji se bavio odnosima sindikata i poslodavaca, kao i značajem sindikalnih organizacija u kompanijama na ovom skupu posvećenom upravljanju ljudskim resursima.\nNa ovom panelu se govorilo o važnosti dobrih odnosa između sindikata i poslodavaca za uspešan razvoj svake kompanije u kojoj postoji sindikalno organizovanje. Nataša Stamenković je govorila o dobroj HR praksi NIS-a, socijalnom dijalogu kao načinu rešavanja problema ili spornih pitanja i kvalitetnim kolektivnim ugovorima u NIS-u i zavisnim društvima.\nOsim NIS-a na panelu posvećenom odnosu sindikata i poslodavaca svoja viđenja i stavove podelili su i predstavnici kompanija Telekom Srbija, Elektromreža Srbije, DDOR Novi Sad, „Er Srbija, Atlantik Grupa, kao i predstavnik Saveza Samostalnih Sindikata Srbije.\nHRM Kongres Srbija 2018 okupio je 20 vodećih HR direktora iz Srbije, kao i više od 200 profesionalaca iz ove oblasti koji su kroz panele i diskusije razmenjivali iskustva i iznalazili rešenja iz oblasti upravljanje ljudskim resursima.


Srbiju volimo - Briježđa na Zlataru otvara sezonu skijanja 28.decembra\nBriježđa na Zlataru otvara sezonu skijanja 28.decembra\nSkijaška sezona na Zlataru počinje 28. decembra, saopštili su iz "Direkcije za izgradnju" i Turističko-sportskog centra "Zlatar" u Novoj Varoši.\nZbog potreba za veštačkim osnežavanjem ski-staze "Briježda", "Direkcija za izgradnju" opštine Nova Varoš je u ovoj godini završila izgradnju kompletnog sistema, a za te namene iz lokalne kase predviđeno je 24 miliona dinara.\n"Kako ne bismo zavisili od snežnih padavina i imali probleme zbog nedostatka snega, ove godine smo izgradili akumulacioni bazen za vodu, pumpni bazen sa opremom, nabavili tri topa i tri lansera za sneg. Na ovaj način možemo veštačkim snegom da prekrijemo celu stazu", rekao je direktor "Direkcije za izgradnju" opštine Nova Varoš, Miroljub Šaponjić.\nOn dodaje da je za funkcionisanje sistema neophodno 8.000 kubnih metara vode za jedno osnežavanje, pa je zbog toga urađen vodovodni sistem koji do akumulacije dovodi 10 litara vode u sekundi sa obližnje Zlatarske reke.\nTako će ova ski-staza, duga kilometar i po, sa planine Zlatar do centra Nove Varoši, žičarom i četvorosedom prevoziti skijaše na noćnom skijanju.\nZa gradnju skijališta "Briježda" na padinama Zlatara do centra grada, uloženo je 2,3 miliona evra i ona je turistička uzdanica opštine Nova Varoš.\nŽičara četvorosed, duga 850 metara, za sat vremena može da preveze 1.200 skijaša, a iz grada se do vrha skijališta stiže za pet minuta.\nCene ski-pasa su 500 dinara za decu i 750 za odrasle, dok poludnevne karte koštaju 300 i 500 dinara, koliko je i noćno skijanje.\nStaza"Briježđa" se nalazi na 1200 metara nadmorske visine, a dužina ski stazje je 1200 metara.\nNovoizgrađenja žičara četvorosed je kapaciteta 1200 osoba na sat.


Vlada TK: Više od 200 hiljada KM za podršku mladima – Radio Feral\n08/12/2020 08/12/2020 Mirsad Zulic\t0 Comments\tVlada TK\nNa današnjoj sjednici Vlada je odobrila 18.343,66 KM Bošnjačkoj zajednici kulture „Preporod” Tuzlanskog kantona i općinskim društvima „Preporod” Čelić, Gradačac, Gračanica, Kladanj, Kalesija, Teočak i Srebrenik.\nTakođer Vlada je izmijenila svoju ranije donesenu odluku o odobravanju sredstava Javnoj zdravstvenoj ustanovi Opća bolnica „Dr. Mustafa Beganović” Gračanica, i time ovoj zdravstvenoj ustanovi omogućila da osim nabavke sterilizatora-autoklava, za što su sredstva bila inicijalno namijenjena, nabavi i dva EKG aparata, termostat-inkubator za mikrobiologiju, suhi sterilizator za mikrobiologiju, dva vakum aspiratora i dvije centrifuge za biohemijsko hematološki laboratorij.\nVlada je danas dala saglasnost na tekst Ugovora koji treba biti potpisan između Vlade Federacije BiH i Vlade Tuzlanskog kantona kojim će se regulisati međusobna prava i obaveze u pogledu uspostave i korištenja karantena na području Tuzlanskog kantona u uslovima važenja Odluke Vlade Federacije Bosne i Hercegovine o proglašenju nesreće uzrokovane pojavom koronavirusa (COVID-19). Iako je Zakonom o zaštiti stanovništva od zaraznih bolesti regulisano da „Troškovi karantena padaju na teret budžeta Federacije”, predloženim ugovorom je predviđeno da troškovi karantena padaju na teret budžeta Kantona, Tuzlanski kanton sredstva uplati dobavljačima u skladu sa dostavljenim fakturama, a sredstva će naknadno iz Budžeta Federacije BiH biti doznačena Vladi TK.\nS ciljem promjene namjene, odnosno povećanja sredstava u cilju realizacije kapitalnih investicija u osnovnim školama „Edhem Mulabdić” Međiđa Donja, Gradačac i „Rapatnica” Srebrenik Vlada je danas izmijenila odluke o odobravanju sredstava sa potrošačke jedinice „Kapitalni izdaci za korisnike budžetskih sredstava”.\nU okviru kadrovskih pitanja Vlada je imenovala punomoćnike državnog kapitala koji u ime osnivača vrše funkciju Skupštine JP RTV TK, te utvrdila prijedlog kandidata za privremeno imenovanje predsjednika i članova Nadzornog odbora JP RTV TK. Od Skupštine JP „Šume Tuzlanskog kantona” d.d. Kladanj je zatraženo da razriješi dužnosti članove imenovane u privremeni Nadzorni odbor JP „Šume Tuzlanskog kantona” DD Kladanj, , te utvrdila prijedlog kandidata za imenovanje u Nadzorni odbor JP „Šume Tuzlanskog kantona” DD Kladanj, ispred državnog kapitala, na period od četiri godine. Također, Vlada je imenovala Upravni odbor JU Dom za djecu bez roditeljskog staranja Tuzla, na period najduže do 90 dana.\n← Servisne informacije za utorak 08.12.2020. godine\nBKC Kalesija: Počinje i Škola slikanja →


Glas Srpske:Bošnjaci dominantni u Tužilaštvu BiH\nTanjug 14. aprila 2021. 10:21\nBANJALUKA – Da Bošnjaci dominiraju u Tužilaštvu BiH ukazuju brojevi prema kojima od 57 tužilaca čak 75 odsto dolazi sa prostora Federacije BiH, a najveći broj njih, više od 45 odsto se izjašnjavaju kao Bošnjaci, piše banjaučki Glas Srpske.\nPrema podacima Tužilaštva, iz FBiH dolazi 16 Bošnjaka, četvoro Srba, devet Hrvata, kao i četvoro iz reda ostalih, dok iz Republike Srpske dolazi 14 tužilaca, od čega 13 Srba i jedan koji se izjašnjava kao ostali.\nKada je reč o službenicima sa visokom stručnom spremom zaposlenim na neodređeno vreme, od njih 107, više od 60 odsto čine Bošnjaci, dok Srbi čine 18, a Hrvati 16 odsto.\nPrema mestu prebivališta, čak 87 od 107 službenika dolazi iz FBiH, 18 je iz Republike Srpske, a troje iz Brčko distrikta.\nSavetnik srpskog člana i predsedavajućeg Predsedništva BiH Milan Tegeltija istakao je da nacionalna struktura u svim institucijama na nivou BiH na prvi pogled približno odgovara popisu stanovništva iz 1991. godine.\n„Međutim, kada se pogleda entitetska zastupljenost, onda je vidljivo da tu postoji značajna disproporcija na štetu srpskog naroda i Republike Srpske, a u korist Bošnjaka i FBiH“, naveo je Tegeltija.\nDisproporcija, kaže, postoji od osnivanja tih institucija, u prvom periodu od 2003. do 2007. godine, kada su na te pozicije imenovani uglavnom ljudi iz FBiH, bilo da su Bošnjaci, Srbi, Hrvati ili ostali, s tim da su se kao ostali uglavnom izjašnjavali poreklom Bošnjaci, kako bi na taj način popunili i tu kvotu u pravosudnim institucijama.\nTegeltija posebno ističe činjenicu da je reč o nesmenjivim, odnosno stalnim, a ne mandatnim funkcijama, koje se obavljaju do odlaska u penziju i da je od početka takva situacija zacementirana.\nMilanović: Akteri 'Hrvatskog proleća' nisu pozivali na…\nKrivokapić i Cvijanović ozvaničili ukidanje putarina na prelazu…


Đukanović: Za nadoknade u slučaju nestanka struje 100.000 eura | Aktuelno\nNaslovna EKONOMIJA Đukanović: Za nadoknade u slučaju nestanka struje 100.000 eura\nOn je naveo i da je do početka decembra 2019. godine bilo više od 4.000 planiranih prekida u napajanju, što predstavlja rast od 75 odsto u odnosu na prethodnu godinu. Taj podatak, kako je ukazao Đukanović, ukazuje koliko je kompanija, kroz održavanje i projekte revitalizacije, intenzivirala aktivnosti na mreži\nCrnogorski elektrodistributivni sistem CEDIS opredijelio je budžetom za 2020. godinu 100.000 eura za finansijske kompenzacije koje u slučaju nestanka struje sljeduju potrošače. Izvršni direktor CEDIS-a Zoran Đukanović rekao je u intervjuu Dnevnim novinama da je od 8. avgusta, kada je počela primjena Pravila o minimumu kvaliteta isporuke i snabdijevanja električnom energijom, primljeno 19 zahtjeva korisnika.\nOn je naveo i da je do početka decembra 2019. godine bilo više od 4.000 planiranih prekida u napajanju, što predstavlja rast od 75 odsto u odnosu na prethodnu godinu. Taj podatak, kako je ukazao Đukanović, ukazuje koliko je kompanija, kroz održavanje i projekte revitalizacije, intenzivirala aktivnosti na mreži.\nCEDIS: Dalekovodi ugroženi, suzdržati se od paljenja livada\nCEDIS: Dokumentaciju slati poštom, a prigovore preko sajta


Segmedina Srna-Bajramović uputila prijedlog ukidanja paušala poslanicima u Parlamentu Federacije BiH – Badgesrecpro\nSegmedina Srna-Bajramović uputila prijedlog ukidanja paušala poslanicima u Parlamentu Federacije BiH\nSegmedina Srna-Bajramović, delegatkinja SDP-a u Domu naroda Parlamenta FBiH, saopćila je da je još prije godinu uputila inicijativu Vladi Federacije BiH za ukidanje paušala, ali da joj “niko još nije odgovorio na navedeni prijedlog, niti očigledno namjerava”.\n“S obzirom da sam tada vrlo jasno obećala da ću u slučaju odbijanja Vlade FBiH da realizuje moju inicijativu, sama kreirati tekst izmjena Zakona o plaćama u naknadama u organima vlasti FBiH i uputiti ga u parlamentarnu proceduru, sa današnjim danom sam to i učinila”, navela je Bajramović.\nDodala je da napadi na zastupnicu Miru Grgić na posljednjoj sjednici Predstavničkog doma Parlamenta FBiH zbog sličnih namjera, pokazuju “nevjerovatni materijalni stepen bahatosti politike koja ne preza ni da se obračunava sa ženama kada im se pokušava uskratiti pravo koje je kao takvo u današnjim uslovima nemoralno, a dodatno i nepotrebno u izuzetno rijetkim uslovima kako Parlament radi posljednje tri godine”.\nSmatra da je jasno da niko od parlamentaraca “nema nikakve dodatne troškove koji se podvode kao osnova za ovo pravo i da su plate sasvim zadovoljavajući materijalni oblik naknade za posao koji se obavlja”.\n“Iako ni ranije nije postojala opravdanost postojanja naknade u vidu paušala za dodatne troškove koji objektivno u ovakvoj formi rada parlamentaraca i ne postoje, danas je jasno kako se radi o izrazitoj moralnoj potrebi da se u vremenu značajnih pandemijskih posljedica po ekonomiju i sve težu socijalnu sliku u društvu ista ukine i kao poruka razumijevanja stanja realnog života u društvu”, ističe Srna-Bajramović.\nDodaje da je potpuno svjesna da se ne radi o značajnim sredstvima kada je u pitanju ušteda, ali da prijedlog smatra “pokušajem revitalizacije izgubljenih vrijednosnih principa koji su potpuno izostali u odnosu politike i realnog života građana”.\n“Sve one koji bi se možda drznuli s namjerom nekog vida prijetnje po uzoru na posljednju sjednicu Predstavničkog doma, unaprijed pozivam da bespotrebno ne troše energiju, jer povlačenje Zakona ne dolazi u obzir”, navela je Srna-Bajramović.


Skinuta oznaka tajnosti sa nalazišta supertvrdih dijamanata\nIzvor: Blic, 16.Sep.2012, 16:13\nNaučnici Instituta geologije i mineralogije Sibirskog odeljenja Ruske akademije nauka u Novosibirsku objavili su do sada tajnu lokaciju nalazišta supertvrdih dijamanata, preneli su danas ruski mediji.\nNalazište dijamanata, duplo tvrđih od običnih, locirano je na granici Krasnojarskog kraja i Jakutije, u oblasti kratera nastalog padom meteorita pre 35 miliona godina.\nSovjetski naučnici su još sedamdesetih godina tamo pronašli prve dijamante - impaktite sa >> Pročitaj celu vest na sajtu Blic << neobičnim svojstvima: bili su dvostruko tvrdji od običnih i imali su drukčiju strukturu, ali kako je u to vreme počela izgradnja fabrika za prozivodnju sintetičkih dijamanata, proučavanja su obustavljena a na podatke o nalazištu stavljena je oznaka tajnosti.\nPosle skidanja oznake tajnosti geolozi su mogli da se vrate proučavanju svojstava tog minerala.\nKako kaže direktor instituta Nikolaj Pohilenko, "već prvi rezultati istraživanja dovoljni su da se može govoriti o mogućem prekoretu na celokupnom tržištu dijamanata".\nResursi supertvrdih dijamanata, koji se nalaze u stenama kratera Poligaj znatno premašuju sve ispitane svetske rezerve - reč je o trilionima karata, rekao je Pohilenko i, poređenja radi, naveo da se danas ispitane rezerve nalazišta u Jakutiji ocenjuju na milijardu karata.\nZamenik direktora instituta "Jakutnipromalmaz" Genadij Nikitin rekao je za Itar-tas s da poligjaski dijamanti "mogu da preokrenu sve, a šta će onda biti sa cenama na tom tržištu, nije jasno".\nPrema rečima akademika Pohilenka, impaktnim dijamantima daju dodatnu vrednost neobična abrazivna svojstva i velike razmere zrna.\n"To značajno širi sferu njihove industrijske primene i čini ih vrednijim za industrijsku namenu, u obradi metala, izradi efikasnih poluprovodnika i slično", objasnio je naučnik.\nOn je dodao da nigde u svetu dosad nisu pronadjeni impaktiti sa takvim karakteristikama, što ekspertima daje mogućnost da govore o njihovom vanzemaljskom poreklu i o tome da Rusija postaje jedini vlasnik neograničenih rezervi jedinstvene sirovine, koja je tražena u sferi savremenih tehnologija.\nPrema proračunima naučnika, rezerve te sirovine "biće dovoljne čitavom svetu na tri hiljade godina", a primena tih minerala, kako smatraju, u prerađivačkoj industriji u stanju je da izvrši tehničku revoluciju.\nNiz krupnih korporacija već je pokazao ozbiljno interesovanje za tu sirovinu, a o tome je bilo reči i na okrugom stolu "Za novu ekonomiju, novi materijali", održanom u okviru novosibirskog foruma "Intera 2012".\nVečernje novosti: Rusija: Nalazište supertvrdih dijamanata nije više tajna\nVostok.rs: Skinut veo tajne sa rudnika dijamanata u Jakutiji\nSkinuta oznaka tajnosti sa nalazišta supertvrdih dijamanata u Rusiji\nIzvor: Blic, 16.Sep.2012\nNaučnici Instituta geologije i mineralogije Sibirskog odeljenja Ruske akademije nauka u Novosibirsku objavili su do sada tajnu lokaciju nalazišta supertvrdih dijamanata, preneli su danas ruski mediji...Nalazište dijamanata, duplo tvrđih od običnih, locirano je na granici Krasnojarskog kraja i Jakutije,...\n16.Sep.2012: Nauka i tehnologija\nDan pre: 15.Sep.2012\nDan posle: 17.Sep.2012


Čadez: Uskladiti dažbine, takse i propise sa BiH – ASinfo Portal\nČadez: Uskladiti dažbine, takse i propise sa BiH\nBEOGRAD, Predsjednik Privredne komore Srbije /PKS/ Marko Čadež istakao je da je BiH važna izvozna destinacija za Srbiju, zbog čega je važno uskladiti dažbine, takse i fitosanitarne propise jer jedinstveno ekonomsko tržište utiče na cijenu.\n“To je ono čemu težimo kada govorimo o ekonomsko-regionalnoj zoni. Ono čemu se teži je jedinstveno ekonomsko tržište koje funkcioniše tako da, kada roba uđe u zonu od Horgoša do Mostara, postoje jedinstveni i sinhronizovani propisi”, rekao je Čadež.\nOn je podsjetio da je BiH treća izvozna destinacija Srbije, a godišnje se razmijeni roba vrijedna oko 1,5 milijardi evra.\n“Tržište BiH je specifično po tome što u toj razmeni mi konstatntno ostvarujemo suficit, odnosno prodajemo im dva puta više nego što od njih kupujemo”, rekao je Čadež za RTS.\nOn je istakao da je region u cjelini veoma važno tržište za srpsku privredu zbog čega je neophodno uskladiti i pojednostaviti izvozne procedure.\n“Veoma je bitno da se krene sa realizacijom akcionog plana o čemu je razgovarano i na sastanku balkanske šestorke u Draču jer reč je o tržištu od 18 do 20 miliona potrošača”, rekao je Čadež.\nGovoreći o posljedicama suše u Srbiji, Čadež kaže da je posljednjih mjeseci usporen rast privrede, upravo zbog suše koja je najviše pogodila poljoprivredu.\n“Prema prvim informacijama, najviše su pogođene kulture kao što je soja, ali procenu štete će dati Ministarstvo poljoprivrede. Ovogodišnja suša će uticati i do jedan odsto na ukupan privredni rast,” rekao je on. RTS\nEvro danas 119,66 dinara\nOslabio rast kineskog izvoza


Eliksir Zorka kupila Zorka obojenu metalurgiju za 75 miliona dinara\nKompanija Eliksir Zorka - Mineralna đubriva DOO kupila je za 75 miliona dinara imovinu stečajnog dužnika Zorka obojena metalurgija AD iz Šapca, objavila je Agencija za licenciranje stečajnih upravnika (ALSU).\nPisana ponuda Eliksira bila je jedina u ovoj prodaji i iznosi manje od 50%. Prihvaćena je tek pošto je saglasnost na taj iznos dao odbor poverilaca Zorka obojene metalurgije.\nImovina obojene metalurgije sastoji se od više desetina fabričkih objekata u Šapcu, kao i od opreme. Njena procenjena vrednost iznosila je 372 miliona dinara.\nOd 3. juna trgovina fjučersima za kupovinu električne enegije\nTrgovina finansijskim derivatima - fjučersima na tržištu električne energije u Srbiji, koje počinje 3. juna, omogućiće privrednicima istu cenu struje u dužem vremenskom periodu i tako doprineti i predvidivom poslovanju, rečeno je danas na skupu SEEPEX-a (berza električne energije) u Privrednoj komori Srbije (PKS).\nVeć nekoliko godina u Srbiji postoji berza električne energije, ali se do sada trgovalo po spot cenama, odnosno kupovalo dnevno, a uvođenje fjučersa omogući će da se po ugovorenoj ceni i uslovima kupuje i do šest godina unapred.\n- Finansijski derivati su način kontrole rizika za sve učesnike na tržištu, što je pogotovo važno za tržište električne enegije zbog velike volativnosti cena, znamo da je ta cena vrlo promenljiva i zavisi od mnogo faktora - objasnio je Miloš Mladenović, izvršni direktor SEEPEX-a.\nOn je dodao da će fjučersi pružiti mogućnost kompanijama kontrolu rizika i bolje planiranje dugoročnog poslovanja. Ocenio je da je uvođenje fjučersa još važnije za ukupni investicioni okvir u Srbiji.\n- Fjučersi su u stvari kupovina energije u budućim uslovima poslovanja, što je prakticno kao neki vid osiguranja - rekao je Miroslav Lutovac, savetnik predsednika PKS, i objasnio da će privrednici moći da svoje poslovanje u narednim godinama predvidivo postave sa stanovišta troškova cene električne energije.\nNa berzi električne energije u Srbiji finansijski derivati - fjučersi, pojaviće se u saradnji s najvećom berzom derivata u Evropi - Europian Energy Exćang-om.\n- Novi proizvod je dalji iskorak u poslovanju berze koji bi trebalo da obezbedi korisnicima predvidivo poslovanje na bazi troškova električne energije - dodao je Lutovac.


Generalni Direktor PK-a, putem digitalne platforme, održao je zvanični sastanak sa višim osobljem PK-a i regionalnim direktorima – Policija Kosova\nGeneralni Direktor PK-a, putem digitalne platforme, održao je zvanični sastanak sa višim osobljem PK-a i regionalnim direktorima\nPriština, 16 april 2021\nGeneralni Direktor Policije Kosova g. Samedin Mehmeti, putem digitalne platforme održao je zvanični sastanak sa zamenicima direktora, direktorima uprava, divizija i regionalnih direktora, da razgovaraju o sprovodjenju objektiva i operativnog planiranja Policije Kosova.\nU ovom sastanku osim ostalih razgovarali su o vrlo značajnim temama u vezi sa javnom bezbednošću, sa posebnim naglaskom “bezbednost u drumskom saobraćaju”, ”mere AntiCovid”, “policijski integritet”, “bezbednost u školama” , “obaveštajne informacije”, sve ovo što utiče u održavanju javnog reda i bezbednosti, sprečavanje kriminala i čuvanje javnog zdravlja.\nPoruka ovog sastanka bila je nastavak daljeg angažovanja i posvećenosti u realizaciji dužnosti i odgovornosti na profesionalan način od strane svih nivoa, povećavajući odgovornost u menadžiranju i nadzoravanju, u cilju pružanju što efikasnije usluge gradjanima i zemlji.\nPolicija Kosova treba da nastavlja da ima medju prioritetima saradnju sa gradjanima i relevantnim institucijama, saradnja koja rezultira direktno u daljem povećavanju imidža i poverenja u policiji.\nOpšte statistike: 2021-05-14


Evidentirana 12.524 ilegalna migranta u prošloj godini\nNa području Tuzlanskog kantona tokom 2020. godine pripadnici Uprave policije pronašli su i evidentirali 12.524 migranta koji kod sebe nisu imali identifikacione dokumente ili potvrdu o iskazanoj namjeri podnošenja zahtjeva za azil, navodi se u izvještaju koji je danas...\nLeden dan sa temperaturom ispod nule\nU Republici Srpskoj i Federaciji BiH danas će biti leden dan u većini predjela, uz mjestimično provijavanje susnježice ili snijega, te najvišu temperaturu od minus sedam do minus dva stepena Celzijusova. Јutro je veoma hladno sa umjerenim do jakim...\nBajden: Ulazimo u nadmetanje sa Kinom\nPredsjednik SAD Džozef Bajden izjavio je da će pod njegovom administracijom Amerika i Kina ući u “ekstremno nadmetanje”, ali da ne želi da gradi nove odnose zasnovane na konfliktu. Bajden je priznao da od inauguracije 20. januara nije razgovarao...\nIncident koji se desio na Farmaceutskom fakultetu u Sarajevu uzburkao je danas širu javnost naše zemlje. Glavni akteri ove priče su studenti koji traže smjenu profesorice Edise Trumić, jer ih je, tvrde, nazvala “kerovima”, te sama Trumić koja poriče...\nNa Palama će sutra biti održan sastanak o značaju Univerziteta u Istočnom Sarajevu, koji organizuju Unija studenata Republike Srpske i Studentski parlament ovog univerziteta. Tema sastanka je “Politički, ekonomski i društveni značaj Univerziteta u Istočnom Sarajevu – razvijanje svijesti...\nUnija studenata Republike Srpske i Studentski parlament Univerziteta u Istočnom Sarajevu danas će u Istočnom Novom Sarajevu organizovati tematski sastanak o političkom, ekonomskom i društvenom značaju ovog univerziteta za Srpsku. Tema sastanka biće “Politički, ekonomski i društveni značaj Univerziteta...


Oštra reakcija u C. Gori na izveštaj Stejt departmenta\nDirektor crnogorskog Za voda za zbrinjavanje izbeglica i raseljenih lica u Crnoj Gori Željko Šofranac oštro je danas reagovao na ocenu američkog Stejt Departmenta da je jedan od najvećih problema "loš tretman izbeglica i ostalih raseljenih lica iz ratnog perioda 1990-tih godina".\nTakvu ocenu sadrži godišnji izveštaj za 2011. godinu o stanju ljudskih prava u Crnoj Gori, koji je u četvrtak predstavila američka državna sekretarka Hilari Klinton, a koji danas prenosi podgorička štampa.\n"Prema odnosu prema izbeglicama i raseljenicima Crna Gora je ubedljivo najbolja na Balkanu", rekao je Šofranac agenciji Beta. On je kazao da se to konstatuje "u svim izveštajima, pa i u najnovijem izveštaju Evropske komisije o procesu evrospkih integracija", koji je pripremljen uz preporuku da se Crnoj Gori odobri početak pristupnih pregovora sa Evropskom unijom.\nŠofranac je rekao da ocene američkog Stejt Departmenta "apsolutno ne odgovaraju stvarnosti", kao i da su neke druge američke institucije ranije, vise puta, pozitivno ocenile odnos Crne Gore prema izbeglicama i raseljenim osobama.\n"Mi sa raseljenicima idemo na Kosovo da bi tamo izvadili lična dokumenta, plaćamo im putne troškove, da bi ovde, u Crnoj Gori mogli da ostvare određena prava. To niko ne radi, o tome ne brine ni njihova domicilna država", rekao je Šofranac.\nU godišinjem izveštaju američkog Stejt Departmenta se, pored ostaolog, navodi ocena da je korupcija "ozbiljan problem" u Crnoj Gori, kao i da je "nepotizam veoma rasprostranjen".


Održan četvrti #antifejk trening za majstore/ice snalaženja u digitalnom medijskom prostoru\nU ponedeljak 21. februara u 16 časova održan je četvrti #antifejk trening za mlade zajedno sa trenerskim parom novinarki Istinomera, Milenom Popović i Jovanom Prešić. Tokom četiri sata online obuke, mladi su imali priliku da diskutuju o medijskoj slici Srbije, analiziraju različite primere manipulacija i lažnih vesti i usvoje korisne alate za “fact checking” na internetu.\nRazvijanje buduće inicijative (III deo) - deveta radionica Poleta 21/11\nDeveta radionica Polet 21/22, održana u subotu 26. februara 2022. godine u omladinskom klubu Kerulj be, fokusirala se na nastavak razrade inicijative jednodnevnog događaja za mlade koje će se sprovesti u maju.\nIz studentskih klupa na posao: Teorija važna, ali novinarstvo bez prakse nezamislivo\nNa početku svojih karijera novinari se susreću sa brojnim izazovima, a pronalazak sagovornika i druge strane priče samo su neki od njih. Iako kažu da se novinarstvo na fakultetu i u praksi razlikuje, mladi diplomirani žurnalisti Filozofskog fakulteta u Nišu složni su u oceni da im je teorijsko znanje pomoglo da se lakše i brže priviknu na zahteve profesionalnog novinarstva.\nKako proširiti medijski prostor za teme o rodnoj (ne)ravnopravnosti?\nEdukativni centar – Kruševac je, krajem februara, organizovao sastanak sa predstavnicima i predstavnicama kruševačkih organizacija civilnog društva, na kome je bilo reči o nalazima Izveštaja – Mapiranje medija u Rasinskom okrugu i pregled medijskih objava (koje se odnose na rodnu ravnopravnost i mlade).\nRazvijanje buduće inicijative (II deo) - osma radionica Poleta 21/22\nOsma radionica Polet 21/22, održana u subotu 19. februara 2022. godine u omladinskom klubu Kerulj be, fokusirala se na inicijativu jednodnevnog događaja za mlade koji je bio jedan od tri predložene inicijative.\nRazgovorom sa psihologom do rešavanja problema anksioznosti i depresije kod mladih\nPrelazak iz male sredine u veću, studiranje u novom gradu, pritisak od strane roditelja, spremanje prvih ispita, partnerski problemi, ponekad i borba sa anksioznošću i depresijom – sve su ovo problemi sa kojima se danas suočavaju mladi. Otvoreni razgovor sa bližnjima i odlazak kod psihologa ključni su u rešavanju ovih problema, a psihološkinja Studentske poliklinike u Nišu Jelena Stanković kaže da se tabui o mentalnom zdravlju moraju rušiti.\nSastanak sa kruševačkim medijima – fokus na rodnu ravnopravnost i mlade\nEdukativni centar – Kruševac je, prvi u nizu sastanaka sa lokalnim relevantnim akterima, u okviru projekta “Rodni reflektor za mlade – Lokalna akcija protiv rodnih stereotipa i seksizma u medijima", organizovao 22. februara sa predstavnicima i predstavnicama kruševačkih medija.\nSOS Ženski centar organizuje drugu u nizu besplatnih radionica u okviru projekta ’’Nije šala- seksualno nasilje je ozbiljna stvar“’’, u okviru programa ’’Mladi i mediji za demokratski razvoj-MAY4DD’’, koja će se održati u prostorijama te organizacije u Bulevaru oslobođenja 91, 13. marta u 16 časova.\nOdržan treći #antifejk trening održan\nIz kojih izvora se informišeš? Šta je manipulacija, a šta dezinformacija? Ko je preneo vest i kome je poruka namenjena? Samo su neka od pitanja o kojima se odgovaralo na trećem #antifejk treningu.\nRazvijanje buduće inicijative - Sedma radionica Poleta 21/22\nSedma radionica za srednjoškolce Polet 21/22, u subotu 12. februara u omladinskom klubu Kerulj be, bavila se analizom ideja za inicijative koje su mladi u tri grupe predložili na prošloj radionici.\nGiphy #antifejk stikeri dostupni svim korisnicima Instagrama\nOblakoder magazin kreirao je giphy stikere dostupne na društvenoj mreži Instagram kako bi učinio ukazivanje na lažne vesti lakšim.\nMladi prepoznaju važnost medijske pismenosti i borbe protiv lažnih vesti\nUčesnici treninga o održanom treningu Bečejskog udruženja mladih, važnosti medijske pismenosti i borbe protiv lažnih vesti.\nPoražavajući položaj mladih u medijima\nRazgovor sa Darijom Stjepić i Ivanom Subotićem iz FakeNews Tragača u vezi medijske pismenosti snimljen tokom treninga u okviru projekta "Medijski pismeni građani protiv lažnih vesti".\nOdržan drugi #antifejk trening za mlade\nDrugi po redu #antifejk trening održao se online zbog nepovoljnih zdravstvenih uslova 7. februara u 16h, zajedno sa mladima iz Sokobanje i drugim mladima zainteresovanim da unaprede svoje znanje u digitalnom medijskom prostoru.\nPokretanje inicijative - Šesta radionica Poleta 21/22\nŠesta radionica za srednjoškolce Polet 21/22, u subotu 5. februara u omladinskom klubu Kerulj be, bavila se osmišljavanjem i konstruisanjem projekta, srednjoškolske inicijative, koja će biti realizovana na proleće.\nOdržan prvi #antifejk trening za mlade\nU sredu 2.2.2022. u 16 časova održan je prvi #antifejk trening za majstore/ice snalaženja u digitalnom prostoru. Tokom četiri sata sa mladima su radile novinarke Istinomera, Milena Popović i Jovana Prešić.\nObjavljen prvi od 20 tekstova članova Omladinske redakcije KruševacPress-a\nNakon dvomesečne obuke članovi Omladinske redakcije "Rodni reflektor" u utorak, 8. februara, započeli su sa objavljivanjem serijala od 20 tekstova o seksizmu i rodnim stereotipima.\nProblemi pristupačnosti koje imaju osobe sa motoričkim hendikepom najbolje se vide u domenu zdravstvene zaštite, jer mnoge zdravstvene ustanove nemaju liftove i rampe, dok se najvažnija odeljenja nalaze na višim spratovima, izjavila je FoNetu predstavnica Udruženja studenata sa hendikepom Ivana Banovački.


Fudbal - Klinci FK Mika Antić odigrali prijateljsku utakmicu sa vršnjacima Patizana\nKlinci FK Mika Antić odigrali prijateljsku utakmicu sa vršnjacima Patizana\nNapisano u kategoriji Fudbal, 20 septembra, 2011\nU okviru tehničko – poslovne saradnje FK Mike Antić i FK Partizan u nedelju, 18.septembra 2011.godine je kod Hale sportova Strelište odigrana prijateljska fudbalska utakmica između malih kuguara i Partizana.Mladi kuguari imali su priliku da vide i igraju sa jednom od najtalentovanijih generacija “crno-belih” u poslednjih 20godina.\nPotpuna dominacija i rezultat koji je bio ovog puta u drugom planu, ali treba istaći da su “crno – beli” došli u komplentnom sastavu i do kraja utakmice odigrali krajnje profesionalno. Svakako su ljubitelji fudbala koji su nedeljno popodne iskoristili da odgledaju ovu utakmicu imali šta da vide od malih “crno belih” čarobnjaka s loptom.\n– “Izuzetno nam je drago što smo došli u Pančevo da odigramo utakmicu sa našim bratskim klubom. Rezultat nije u prvom planu i zato nećemo ni da ga sponjimemo. Ja sam došao sa najjačom ekipom i svakako mi je lakše nego kolegi Gačiću jer skupjlam igrače najkvalitetnije iz cele Srbije. Mika Antić je naš bratski klub sa kojim imamo saradnju 10 godina i nadamo se da će tako i ostati narednih 20-30 godina. Partizan prati dečake koji su interensatni kao Nokić, Vukašinović koji su se ove godine izuzetno pokazali na Kampu Partizana u kojem je sa puno uspeha radio i trener Gačić. Sasvim sigurno u naš klub će doći još talentovanih klinaca”\n– rekao je trener talentovanih dečaka Partizana Milan Ristić.\nU okviru redovnih kola u Pionirskoj, Kadetskoj ligi na gostovanju u Omoljici pioniri su izgubili 3:7, a kadeti svoju utakmicu dobili rezultatom 2:5. Petlići su utakmicu 2.kola odigrali kod Hale sportova i dobili mlade Sefkerince rezultatom 3:0.


Od 1. januara elektronske građevinske dozvole u Banjaluci - BIGportal.ba\nOd 1. januara elektronske građevinske dozvole u Banjaluci\n5 Decembra, 2019 5 Decembra, 2019 0135\nGradonačelnik Banjaluke Igor Radojičić rekao je da bi od 1. januara ovaj grad trebalo da započne pilot projekat elektronske građevinske dozvole, a važiće i stari način podnošenja i izdavanja zahtjeva.\nRadojičić je izjavio da je Banjaluka možda i lider u BiH kada je riječ o korištenju savremenih metoda informisanja jer je Gradska uprava prisutna na svim društvenim mrežama.\nOn je pojasnio da je grad prisutan na Fejsbuku i Instagramu, a postoji i vajber zajednica grada sa 25.000 korisnika putem koje se dijele informacije o svim događajima u gradu.\nSproveli smo nekoliko konkursa za idejna urbanistička rješenja koja su išla isključivo elektronskim putem bez bilo kakve dostave pisanih materijala – rekao je Radojičić novinarima prije panel diskusije “Pametna rješenja i lokalne uprave” u okviru konferencije o digitalnoj transformaciji Forvard.\nOn je istakao da su to sve dijelovi generalno velike slike koja podrazumijeva pametne gradove.\nBanjaluka ima dovoljno kvalkifikovanog kadra i dosta kompanija u IT sektoru, a u stvaranju pametnog grada obično je prva prepreka finansijska jer je riječ o višemilionskim projektima – smatra Radojičić.\nOn je dodao da su u toku pozivi koji se odnose na modernizaciju u saobraćaju, odnosno pokrivanje parkinga senzorima i indikatorima zauzetosti kako bi se stanje moglo pratiti putem veba i mobilnih telefona, kao i optimizacija i modernizacija sistema naplate da se, kao i sada, može plaćati raznim aplikacijama.\nRadojičić je rekao da predstoji veliki projekat formiranja operativno komunikacionog centra koji bi objedinjavao niz podataka koji se u gradu prikupljaju, od prijava Komunalnoj policiji i inspekcijama do mjerenja aerozagađenja, vodostaja rijeka i drugog.\nU nekim kriznim situacijama elementarnih nepogoda i vanrednih situacija to bi praktično bio štab, a tu bi se i pohranjivali i obrađivali podaci, jedna vrsta centra za obavještavanje, uzbunjivanje, komuniciranje koji je novi projektni zadatak za Civilnu zaštitu koja bi trebalo da koncipira ovaj projekat – pojasnio je Radojičić.\nOn je istakao da grad traži partnera za izradu posebne strategije pametnih gradova, kao i da će sljedeće sedmice biti završen akcioni plan zelenog grada.\nRanije smo imali niz pojedinačnih rješenja na različitim mjestima, onda smo utvrdili putem Strategije razvoja grada da je pametni grad i “smart” rješenja jedan od četiri strateška cilja razvoja. Desetogodišnjom strategijom smo predvidjeli osnovne oblasti i sad se vraćamo ka pojedinačnim programima – ukazao je Radojičić.\nPlanirana isključenja električne energije u Banjaluci za 06. decembar 2019. godine


" /> Izložba fotografija povodom pretpremijernog vikenda filma „Pingvini mog tate“ | MCF: Distributerska kuća: Filmovi, Bioskop, Festivali, Kids Fest, Festival Autorskog Filma, 3D Filmovi\nIzložba fotografija povodom pretpremijernog vikenda filma „Pingvini mog tate“\n“Pingvini” pretpremijerno 20. i 21. avgusta\nNovi film Džima Kerija, „Pingvini moga tate“, biće pretpremijerno prikazan 20. i 21. avgusta u bioskopima „Kolosej“, „Ster Cineplex“ i „Arena Cineplex“, dok će se na redovnom repertoaru bioskopa naći će od 25. avgusta. Povodom pretpremijere na prizemlju centra „Ušće Shopping Center“ u subotu, 20. avgusta u 15 časova, biće otvorena izložba fotografija „Naš porodični ljubimac“.\nIzložba „Naš porodični ljubimac“ sastavljena je od 20 najboljih fotografija prikupljenih tokom istoimenog nagradnog konkursa. Duhovite i nežne fotografije prikazuju porodice sa kućnim ljubimcima u raznim situacijama. Ovom prilikom žiri će proglasiti i pobednika nagradnog konkursa, koji će osvojiti produženi porodični vikend na Tari, poklon Centra dečijih letovališta.\nJedan od najpoznatijih komičara današnjice, Džim Keri, u filmu „Pingvini moga tate“ igra Toma Popera, beskrupuloznog biznismena čije srce će otopiti neočekivani prijatelji. Nakon smrti Tomovog oca, velikog svetskog putnika koji je retko bio kod kuće, na vrata mu stiže neobično nasledstvo – 6 pingvina. Zahvaljujući ovim bezobraznim, napornim, ali i očaravajućim stvorenjima, svi planovi gospodina Popera će se promeniti, a njegova porodica ponovo će se naći na okupu.\nOsim što će biti u prilici da vide izložbu, posetioci će moći i da se zabave družeći se sa magazinom „OK!“ u crtaonici „Pingvini su OK“, kao i da dobiju na poklon primerke ovog popularnog magazina.\nIzložba „Naš porodični ljubimac“ moći će tokom predstojećeg vikenda da se vidi na prizemlju UŠĆE Shopping Centra, a u ponedeljak će biti postavljena ispred multipleksa „Kolosej“.


Reishi Protect i imunitet - La Fitta Viva\nPostoji mnogo faktora koji utiču na funkcionisanje zdravog imunološkog sistema, a on se može ojačati kombinacijom ishrane, suplemenata, biljaka i životnih navika.\nPrvo, odličan početak je ishrana bogata fermentisanom hranom, celim žitaricama, orašastim plodovima, semenkama, nemasnim proteinima, zdravim mastima, sa malo šećera i uključujući specijalnu hranu kao što su citrusi, beli luk, đumbir, kurkuma i med .\nDrugo, životne navike kao što su upravljanje stresom, poboljšanje raspoloženja, poboljšanje sna i redovno vežbanje imaju drastične efekte na imuni sistem.\nNa kraju, važno je pogledati proizvode koji mogu dopuniti zdravu ishranu i način života, pružajući dodatnu pomoć i podršku, posebno u ovim vremenima. Vitamin C, vitamin D, cink i selen pružaju veliku podršku, kao i lekovite pečurke kao što je Reishi, koja će ovde biti u fokusu.\nLekovite pečurke sadrže neke od najmoćnijih agenasa koji podržavaju imunitet. Prednosti pečuraka su raznovrsne i složene,i nude podršku celom imunološkom sistemu. Na vrhu ove liste je Reishi, koji sadrži mnoge bioaktivne komponente koje imaju proaktivni efekat na imuni sistem.\nAntivirusno, antibakterijsko i antimikrobno dejstvo\nSnažan imuni sistem je onaj koji sprečava infekciju i ponekad je telu potrebna dodatna podrška u tome. Dokazano je da Reishi inhibira infekciju herpes simpleksa (herpes zoster), gripa, epstein-Barr virusa (mononukleoze) i hepatitisa B. Jedinjenja koje sadrži Reishi direktno se vezuju za ove viruse i ometaju način na koji virusi vezuju se za zdrave ćelije u ljudskom telu.\nReishi takođe ima direktan uticaj na ćelije imunog sistema. Polisaharidi koji se nalaze u Reishi-u aktiviraju imune ćelije da napadnu štetne i strane ćelije koje ih napadaju. Reishi takođe pojačava funkciju specifičnih ćelija zvanih dendritične ćelije, koje pomažu drugim imunim ćelijama da prepoznaju i zatim unište strane napadače. Reishi takođe podstiče razvoj B ćelija i T ćelija, koje su uključene u proizvodnju antitela. Na kraju, Reishi pomaže u razvoju ćelija prirodnih ubica (NK) koje specifično ciljaju strane ćelije koje napadaju. Reishi je veoma efikasan u modulaciji imunološkog sistema i povećanju odbrambenog mehanizma tela.\nReishi sadrži mnoge bioaktivne komponente slične sterolima koje imaju antiinflamatorna svojstva i kada se uzimaju redovno mogu smanjiti upalni odgovor u telu. Takođe je poznato da Reiši inhibira histamin, hemikaliju odgovornu za alergijske reakcije i simptome kao što su curenje iz nosa, suzenje očiju, koprivnjača itd. Studije pokazuju da ekstrakti reishija mogu da deluju jednako kao i steroidni antiinflamatorni lekovi, sa manjim neželjenim efektima. .\nUključivanje Reishi Protect ekstrakta u vašu svakodnevnu rutinu je siguran način da svom telu pružite dodatnu podršku i može biti efikasan u prevenciji bolesti, infekcija, pa čak i da se koristi kao deo lečenja.


Novi poslovnik ućutkuje opoziciju u Narodnoj skupštini RS? - Istinito.com - Ne budi ovca!\nPočetna > BIH > Politika > Novi poslovnik ućutkuje opoziciju u Narodnoj skupštini RS?\nNovi poslovnik ućutkuje opoziciju u Narodnoj skupštini RS?\n13. Marta 2020. Istinito441Leave a Comment on Novi poslovnik ućutkuje opoziciju u Narodnoj skupštini RS?\nOpozicioni predstavnici u Skupštini Republike Srpske najavljuju proteste ukoliko im se, kažu, uskrati pravo da govore tokom zasjedanja ove zakonodavne institucije.\nNovi pravilnik, kojeg je u parlamentarnu proceduru uputila vladajuća koalicija, predviđa, između ostalog, da se može govoriti samo jedanput po jednoj tački dnevnog reda, ukazivanje na povredu Poslovnika skraćeno je sa tri minuta na minut vremena, a pravo na repliku se ograničava na dva minuta, umjesto dosadašnjih tri minuta.\nOvim se, kako ističu u opozicionim partijama, njima nastoji smanjiti vrijeme za kritike predloženih zakona i rješenja.\n“I ono što je u suštini najbitnije, da predsjednik Vlade, predsjednik Republike Srpske ili član Predsjedništva Bosne i Hercegovine, imaju više prava i mogućnosti da diskutuju kao poslanici, a oni su gosti ovdje.\nI onda ćemo imati maratonske sjednice koje su sve, samo ne ozbiljne, gdje imamo monologe po sat, dva, tri prvih ljudi Vlade, Republike Srpske ili člana Predsjedništva BiH. Pri tome poslanici koji trebaju da diskutuju su tu publika.\nAko je to demokratija kako je vidi ova vlast, onda je to kraj demokratije u Republici Srpskoj”, kaže poslanik opozicione Srpske demokratske stranke (SDS) u Narodnoj skupštini Republike Srpske Davor Šešić.\nU vladajućem Savezu nezavisnih socijaldemokrata (SNSD) ističu da se ne radi o bilo kakvom urušavanju demokratije, niti uskraćivanju govora opoziciji, već se žele spriječiti zloupotrebe i predstave kakve su se mogle vidjeti u posljednjih godinu dana.\nVladajući SNSD i opozicione stranke u bh. entitetu Republika Srpska su već duže vrijeme u oštrom sukobljavanju koje je kulminiralo u decembru prošle godine, kada je entitetski ministar policije Dragan Lukač udario opozicionog poslanika Draška Stanivukovića.\n‘Još jedan ekser u kovčeg opozicije’\nKomunikolog Mladen Bubonjić smatra da su rješenja predložena u radnoj verziji udar na demokratiju i dodatni udar na opoziciju u Republici Srpskoj. Opozicija će, smatra on, kako stvari sada trenutno stoje, do javnosti najviše moći doprijeti putem društvenih mreža.\n“Svako društvo koje iole drži do sebe, da bi napredovalo, mora da bude spremno i na kritiku. Mora da bude spremno i na drugačije stavove. A ima li značajnijeg i zvaničnijeg tijela, institucije, gdje se mogu iznositi drugačiji stavovi od narodne skupštine, od parlamenta, sabora, kako god da se zove?”, pita Bubonjić.\n“Dakle”, konstatuje Bubonjić, “mi živimo u predstavničkim demokratijama i nemoguće je da imamo neposredan kontakt svih ljudi sa nosiocima vlasti, tako da imamo svoje predstavnike i oni su naši glasovi”.\n“Na ovaj način, ako vi onemogućavate predstavnike naroda, da iznose svoje stavove, da kritikuju, vi na taj način eksplicitno ućutkujete i narod, jer su oni izabrani predstavnici naroda, bez obzira o kom procentu se naroda radi. Ovo će biti samo još jedan ekser u kovčeg opozicije”, kaže Bubalo za Radio Slobodna Evropa.\nZabrane okupljanja i kontramitinzi\nAleksandar Žolja iz Helsinškog parlamenta građana Banjaluka za Radio Slobodna Evropa ističe da su i izmjene skupštinskog poslovnika pokazatelj kako vladajuće stranke nastoje da preventivno djeluju protiv opozicije kako bi se njihov glas manje čuo i u ovoj izbornoj godini, kada se održavaju lokalni izbori.\nŽolja podsjeća da se više od godinu dana ne dozvoljavaju nikakva javna okupljanja u centru Banjaluke, da se na proteste opozicije, sklonjene u Park Mladen Stojanović, odgovara kontramitinzima, kao i da opozicioni predstavnici gotovo i nemaju pristup iznošenju stavova na Radio televiziji Republike Srpske kao javnom medijskom servisu.\n“I to pokazuje da se demokratija kod nas svodi na moć. Ako ja imam 50 plus jedan, odnosno većinu u parlamentu, ja ću donijeti odluku kakvu god ja hoću, a vi samo bezveze možete da pričate i da trtljate. Dužina trajanje rasprave ili replika nema uopšte veze sa kulturom dijaloga.\nTu su i pozicija i opozicija prilično problematični i ove izmjene Poslovnika uopšte nisu u cilju poboljšanja dijaloga, nego je u cilju ušutkivanje, prije svega opozicije. Pošto je naša Skupština postala pozornica kroz koju je opozicija nastojala da iznese i svoje stavove, a da budu vidljivi i na medijima koje kontrolišu vladajuće stranke, možda je i to jedan od ciljeva izmjena poslovnika”, smatra Žolja.\nIzmjene nakon dvije burne sjednice\nPokretanje procedure izmjena Poslovnika Narodne skupštine Republike Srpske još prošle godine najavljivao je lider SNSD-a i član Predsjedništva Bosne i Hercegovine iz RS Milorad Dodik.\nProcedure za izmjenu su, međutim, pokrenute tek nedavno, nakon žestokih rasprava na posljednje dvije posebne sjednice entitetskog parlamenta o “antidejtonskom djelovanju Ustavnog suda BiH”, te o Dodikovom vetu na odluku druge dvojice članova Predsjedništva BiH o posjeti predsjednika Crne Gore Mila Đukanovića Bosni i Hercegovini i raspoređivanju pripadnika Agencije za evropsku graničnu i obalnu stražu (Frontex) na teritoriji Bosne i Hercegovine.\nU toku naredne sedmice predstavnici svih parlamentarnih stranaka trebali bi se izjasniti o radnoj verziji Poslovnika Narodne skupštine, a potom će se ići u izradu prijedloga i njegovo usvajanje.\nVažeći Poslovnik o radu Parlamenta Republike Srpske usvojen je 2011. godine, a izmjenjen 2017. godine, kada je definisano da predsjednik Narodne skupštine može prekinuti uzastopni niz od deset replika, umjesto dotadašnjih petnaest replika.\nReplika je definisana kao odgovor, reakcija na izlaganje poslanika koji je u nekom kontekstu spomenuo poslanika koji želi da odgovori, objasni izrečene navode ili se odbrani od izrečenih optužbi.\nTagged istinito novi poslovnik nsrs opozicija poslovnik\nZa neodgovorne prenosioce virusa kazna zatvora do dvije godine


Poziv za dodjelu koncesija za istraživanje i eksploataciju nafte i plina u FBiH • fejm.ba\nPoziv za dodjelu koncesija za istraživanje i eksploataciju nafte i plina u FBiH\nDa bi šira javnost bila upoznata s tim projektom od velikog značaja raspisivanju poziva će prethoditi promocije na kojima će biti prezentiran potencijal blokova za koje se raspisuje koncesija kao i zakonski i fiskalni uslovi.\nPromocije organizuje i održava Federalno ministarstvo energije, rudarstva i industrije (FMERI), Federalni zavod za geologiju i konsultantska kompanija IHS Global Ltd iz Londona. Prva promocija je zakazana za 1. oktobar u Sarajevu, potom bi trebale uslijediti i promocije u Ankari, Londonu i Budvi.\nBlokovi su ukupne površine 4.951 km2 od kojih dva obuhvataju prostor Posavskog kantona ( blok BiHPo1 površine 110 km2 na području Odžaka, i blok BiHPo2 površine 93 km2 na području Orašja i Domaljevca). Jedan blok obuhvata sjeverni dio Tuzlanskog kantona (blok BiHTz površine 1.511 km2), a jedan prostor Hercegovačko-neretvanskog i Zapadnohercegovačkog kantona (blok BiHD1 površine 3.237 km2).\nFederalna vlada je donijela i odluku o angažovanju stručne konsultantske kompanije za pomoć u realizaciji tog projekta i promociji prostora FBiH za to istraživanje, pa je u 2018. postupkom javne nabavke izabrana konsultantska kompanija IHS Global Ltd iz Londona kao stručni konsultant koji će pružiti usluge Vladi u izradi tenderske dokumentacije, promocije projekta i provođenju javnog nadmetanja za dodjelu koncesije.\nNakon promocije u Londonu koja je planirana za 8. i 9. oktobar ove godine bit će objavljen međunarodni javni poziv za dodjelu koncesije.\n– Nakon završenih pregovora i pripremljenog prijedloga ugovora Stručna komisija će Vladi FBiH dostaviti izvještaj na osnovu kojeg će Vlada FBiH pripremiti i utvrditi prijedlog odluke o dodjeli koncesije s prijedlogom ugovora o njenoj dodjeli. Ovako utvrđeni prijedlog odluke bit će dostavljen Parlamentu FBiH na usvajanje, koji bi odlukom trebao ovlastiti federalnog premijera da potpiše ugovor o dodjeli koncesije za istraživanje i eksploataciju nafte i plina na određenim blokovima u Federaciji BiH. Parlaleno s tim aktivnostima bit će proveden postupak za izbor ponuđača za izradu studije ‘Strateška procjena uticaja na okoliš pri istraživanju i eksploataciji nafte i plina u FBiH’ – saopćio je Ured Vlade FBiH za odnose s javnošću.\nPovezane vijesti:eksploatacija nafte i plina u bih, Izdvojeno, Vlada FBiH